Badok | Disko kritika: ‘Hutsaren hatsa’ (Aguxtin Alkhat)\nDisko kritika: ‘Hutsaren hatsa’ (Aguxtin Alkhat)\nHauxe du laugarrena Aguxtin Alkhatek (hirugarrena kantu berriekin) eta sumatzen zaio, asko gainera, eskarmentua, sosegua, hitz bakar batean adierazteko, heldutasuna. Kantu bilduma laburra izanagatik, zortzi kantu biltzen ditu Hutsaren hatsa honek, aski dira kantariak bere kantaerari eta kantuak egiteko moldeari etekin borobila ateratzeko. Bai, entzun bezain laster dakizu Aguxtin Alkhatena dela arreta deitu dizun kantu hori. Horretarako, gainera, eta disko honek ederki erakusten du, badaki jokatzen askotariko eragin musikalekin, kantuak ongi perfilatzeko duen gaitasunarekin eta hitz musikalak idazteko trebeziarekin. Albo batera utzi gabe, gainera, pop-rock bakarlari gisara jarduten duenaren trebezia nagusia; bidaia lagunak aukeratzeko begi zorrotza. Horrek denak bat egiten duenean, horrelako emaitza lortzen da. Tirada batean entzun eta segidan berriro entzuteko gogoa ematen dizuten disko horietako bat.\nDiskoa erritmo ertaineko balada garden batekin hasten da, «mundua aldrebes izango ez balitz…» lelo itsaskorra du “Mundu aldrebes” kantuak, poliki-poliki koloretan irabazten duen kantu eder baterantz. Badakit ez dela oso zilegi esatea, baina Lou Reeden New York entzuteko gogoak eragin zizkidan kantu honek. “Utzi aske izaiten” Alkhaten estiloan erdirik erdi kokatzen da. Ukitu rockerodun erritmo ertaineko kantu honek melodia argia du, horretan bikaina da kantaria, eta hitzek, berriz, itxaropena islatzen dute, baina topikoetatik urruti; «dena dago, itxuran, lotsaren orde», dio kantuaren azken esaldiak.\nPop-rock balada bat da “Gauza oro”, baina kantua aurrera joan ahala esnatu bezala egiten da, beste lelo borobil bat eta erritmo sinkopatuak eraginda. Berriro baretasunera dator, ordea, berriro altxatzeko. Folk balada baten gisara hasten da diskoari izena ematen dion kantua, “Hutsaren hatsa”, gozo-gozo kantatutako hau oso barnetik emana dago, eta nabaritzen da. Kantu erditik aurrera, kantuak bihurgune rockeroa hartu eta indarrez amaitzen du, berriro ere. Itxaropena da geratzen dena. “Erre hitza” rockero dator hasiera-hasieratik, eta baita hurrengo “Ezinaren izenean” ere, aurrekoa baino melodikoago baina indartsu, hala eta guztiz ere. “Esku eta Lumek”e-k, agian diskoko kanturik elektrikoenak, garapen geldoagoa du, baina hasieratik dakarren tentsioak eta intentsitateak indar berezia ematen dio eta bukaerako leherketak hala baieztatzen du. Blues akustiko batek ixten du diskoa, ez du beste sekreturik, baina Aguxtin Alkhaten ahotsaren dohainak ageriago uzten ditu. Ez da modu txarra horrelako disko bat amaitzeko. Niko Etxarten itzala luzea baita.\nEzer gutxi gaineratzeko; akaso, berriro ere, Alkhatekin diskoan aritu diren musikarien lana goraipatzea, eta, garaiek kontrakoa agindu arren, beste bizpahiru kantu eskatzea, entzulearen gosea asetzen laguntzeko.\nDisko kritika: ‘Bideak darrai’ (Skabidean)\nETIKETAK:Aguxtin AlkhatDisko KritikakDiskoakNiko Etxart


: Auzo irakurle\nJarduera-ildo honetatik, auzoko bizilagunen irakurzaletasuna sustatu nahi dugu, izan ere, jakin badakigu irakurketak garrantzi handia duela norberaren eta kolektiboaren kultura sustatzeko orduan.\nHelburu hori lortzeko, Abusu Sarean taldeak kolektibo ezberdinek irakurketaren inguruan proposatutako ekimenak bildu ditu. Gainera, taldeak berak, Abusu Sarean osatzen duten bestelako elkarteekin batera, zenbait jarduera propio ere egin ditu.\nIrakurzaletasuna bultzatzea auzokideen artean.\nIrakurtzeko ohitura hobetzen duten tresnak sustatzea, bereziki, haur eta gazteen artean, betiere, irakurketa ikasteko funtsezko baliabidetzat hartuta.\nAuzoko elkarte guztien partaidetza bilatzea proiektuan, baita herritar guztiena ere.\nIrakurketaren bitartez, beste kultura batzuk ezagutzeko bitartekoa izatea eta diferentzia baliotzat jotzea.\nIrakurketaren bitartez, generoen artean berdintasuna sustatzea.\nHauek dira, besteak beste, garatzen diren jardueretako batzuk:\nIkastetxeen eta Abusuko zentro soziokulturaleko liburutegiaren arteko elkarlan moduan, liburutegiko erabiltzaileak trebatzeko jarduerak bideratuko dira. ikasleek erabiltzaile txartela aterako dute, ikasturte bakoitzean liburutegiak dituen baliabide ezberdinak erabiltzen ikasiko dute, etab.\n"Nik ere irakurtzen dut" kanpaina.\n"Nik ere irakurtzen dut" kanpaina\nIbaizabal BHIk "Literatur solasaldiak" antolatuko ditu, eta kolektibo guztientzat zabalik egongo da.\n"Ametsen eskorga" Goizeko eta eguerdiko jolastorduetan, Zamakola LHIko patiora lau eskorga aterako dira, eta bakoitzak Haur Hezkuntzako, 1, 2, eta 3. zikloetako ikasleei zuzenduriko liburu sorta bat izango du. Patioko bazterretan kokatuko dira, eta dagoeneko dauden bankuez gainera, moketazko alfonbra bat jarriko da lurrean. Gisa horretan, ikasleak lurrean eseri edo etzan daitezke, eskorgetan dauden liburuak irakurtzeko.\nIkasleak patioan irakurtzen\n“"Liburu gurutzaketa" edo "Book Crossing". Liburuak bananduko dira auzotik, berauek topatzen dituzten auzokideek irakurri eta berriro uzteko.\nKultur Astean zehar, irakurketaren inguruko jarduerak egiten dira, hala nola: Irakurketa Maratoia, Liburu Azoka, Liburuak aldatzeko txokoa, etab.


Gerrarik ez ordaindu. Egizu #EragozpenFiskala - Steilas\nGerrarik ez ordaindu. Egizu #EragozpenFiskala\nEragozpen fiskala gerren finantzaketan estatua ekonomikoki laguntzeari uko egitea da.\nDesobedientzia zibileko ekintza bat da, eta zergen zati bat ordaintzeari uztean datza, diru kantitate hori alternatiba eraldatzaile eta solidarioak eraikitzen diharduten ekimen herritarretara bideratzeko. 2021ean, objekzio fiskalak sendotzen jarraitu zuen EAEn; izan ere, ia 200 pertsonak planto egin zuten armaden finantzaketaren aurrean, eta erabaki zuten beren zergen zati bat gizarte bidezkoago eta solidarioago baten alde lan egiten duten proiektuetara bideratzea: ekimen ekologistetara, giza eskubideen aldeko proeiktuetara edo komunikabideetara. Horiek izan ziren zergen helburu\nalternatiboetako batzuk eta 17.900 euro inguru jaso zituzten.\nArgitan, Armiarma, AZET Etxebizitza Sindikatua, BATU Elkarlaguntza Sarea, CNT\nBilbao, Ekologistak Martxan, Elkarlaguntza Sarea Galdakao, ESK, Finantzaz\nHaratago, Irola Irratia, ISF Euskadi, Kakitzat, KEM-MOC, Lumaltik Herriak, Mugarik\nGabe, Mundubat, Setem Hego Haizea, REAS, Medicus Mundi Araba, Ongi Etorri\nErrefuxiatuak, Posada de los Abrazos, Zehar-Errefuxiatuekin, WDR-Bizkaia(Women Defend Rojava)\nxabin2022-03-14T11:39:39+01:002022 14 martxoa |Jendarte mugimenduak|


Ingeles-, frantses-, aleman-, gaztelania- eta euskara-itzultzailea | Itziar Santín\nKalitate oneko itzulpenak\nhizkuntzak jakitea baino gehiago eskatzen du\neta hizkuntza menderatzea\nKalitate oneko emaitza lortzeko, ezinbestekoa da itzulgaiaren eta itzulpenaren hizkuntza menderatzea eta kasuan kasuko espezialitatea ezagutzea.\nItziar Santín naiz, itzultzaile profesionala, EIZIE, Tremédica eta ACE Traductores elkarteetako kidea. Hizkuntzekiko grinak Euskal Herriko Unibertsitatean Itzulpengintza eta Interpretazioa ikasarazi zidan, eta Erasmus egonaldi bat egin nuen Leipzigeko Unibertsitatean (Alemanian). Ikasketa horiei esker, nire hizkuntza-trebetasunak hobetzeaz gain, itzulpengintzak hizkuntzak jakitea baino askoz gehiago eskatzen duela ikasi nuen.\nMedikuntza-, ingurumen- edo literatura-eremuko testu bat gaztelaniara edo euskarara itzuli behar duzu? Jarri harremanetan nirekin doako eta konpromisorik gabeko aurrekontu bat jasotzeko.\nHizkuntza menderatzea eta espezialitatea ezagutzea\nitzulpenen kalitatea baldintzatzen duten faktoreak dira\nGaur egun Bilbon egiten dut lan eta gehien interesatzen zaizkidan espezialitateei buruzko itzulpen profesionalak eskaintzen ditut: medikuntza-, ingurumen- eta literatura-arloetakoak.\nNire helburua beti zerbitzurik onena eskaintzea denez, etengabeko prestakuntzarekiko konpromisoa daukat. Gainera, EIZIE, Tremédica eta ACE Traductores lanbide-elkarteko kidea naiz.\nIrakurri ditut eta onartzen ditut lege-oharra, datu-babesari buruzko oinarrizko informazioa (*) eta pribatutasun-politika.


Oharkabean joaten utzi behar ez diren zazpi sintoma\n2018ko irailaren 24a, astelehena | Ordua Euskal Herrian 19:56:40\nSentitzen diren hainbat sintomen zeresana jakin daiteke\nEgia da batzuetan aparteko arrazoirik gabe kezkatzen garela, eta ez dagoela medikuarengana zertan joan gorputzak aldaketaren bat duen bakoitzean. Baina egia da, era berean, badirela seinale batzuk, garaiz hartuta serioa gerta litekeen trastorno baten irtenbide egokirako modua ematen dutenak. Biztanleriaren %60k aparteko premia edo beharrik gabe jotzen du larrialdi zerbitzuetara. Horregatik seinale batzuk ezagutzen jakitea oso baliagarria izan daiteke, seinale horiek adieraz dezaketen gaitzari garrantzi egokia emateko.\nGorputzak barruko desorekaren baten edo gaixotasun jakin baten berri ematen diguten seinaleak bidaltzen dizkigu sarritan. Horregatik, abisu horiei garrantzirik ez kentzea komeni da, gerora gaitz larriagoak izan daitezkeenak saihesteko balio dutelako.\nBeste zerbait ezkuta dezaketen molestia itxuraz garrantzi gabeak\n-Hainbat astetako eztula. Bronkitis biriko baten berri eman diezaguke, edo sudurreko polipoen susmoa sorrarazi. Dena den, medikuaren auskultazioak diagnostikoa argituko du, eta baita beste arrazoi posible batzuk baztertu ere; asma, esate baterako. Eztulaz gainera karkaxarekin odola botatzen bada, gaitz larriagoren bat ote dagoen aztertu beharko da –biriketako minbizia, azken muturrean–.\n-Bertigo iraunkorra. Normalean gertatzen den bezala pare bat egunean desagertu ordez, denbora igaro ahala bertigoak gero eta gogorragoak direnean eta gero eta eragozpen handiagoa eragiten dutenean, litekeena da horien azpian belarriko trastornoren bat egotea, edo oraindik diagnostikatu gabe dagoen diabetesa, hipertentsioa edo arteriosklerosia.\n-Gehiegizko logura. Horren azpian loaren trastorno garrantzitsuren bat egon daiteke –gaueko apneak, esaterako– eta komeni da mediku batek ikustea. Depresioa eta herstura edo antsietatea bezalako arazo psikologikoak ere izan daitezke arrazoia. Hormona tiroideoaren jaitsiera, eta odolean kaltzio edo sodio gehiegi egotea ere aipatu behar dira gehiegizko logalearen erantzuleen artean. Diagnostiko egokia eta tratamendua beharrezkoak dira kasu guztietan.\n-Odol-galerak menopausiaren ostean. Kasu gehienetan emakumeak garai horretan izan ohi duen estrogeno-mailaren beherakadak sortuak izan arren, zenbait egunetan zikinduz gero, zoaz ginekologoarengana, litekeena baita endometriosia edo baginako irritazio edo inflamazioren bat izatea egoeraren jatorria. Medikuak agindutako tratamendu hormonalak ere sor ditzake ezohiko odol-galera horiek, baina hori espezialistak baloratuko du.\n-Buruko minak. Bat-batean agertzen badira, ohikoa ez den intentsitatearekin –minak “erre” egiten duela esaten dute gaixoek–, garuneko infartu baten etorreraren abisu moduko seinaletzat har daitezke. Minarekin batera ikusmen eta koordinazio-arazoak badituzu, zoaz medikuarengana.\n-Sabeleko mina. Mina sabelaren goiko aldean kokatua badago, edo behe-eskuinaldean, eta minaz gain sukarra agertzen bada, pankreako arazoren bat izan daiteke.\n-Gerrialdeko mina. Disko-herniaren bat izan daiteke, batzuetan indar muskularraren galera ekarri ohi duena. Mina bizkarralde osora zabaltzen bada, behazuneko kalkuluak edo harriak izan daitezke.\n2018-09-24 | Amaia Lekunberri\nBBK Live, Red Bull Cliff Diving, Europako Errugbi finalak, UEFAren 2020ko Eurokopa, The World´s 50 best Restaurants, Bilbao Bizkaia Pride edo MTV European Music Awards bezalako ekimenek betetzen dituzte, sasoi batetik hona, Bilboko Udalaren eta Bizkaiko Foru Aldundiaren kultur agenda eta aurrekontua.


About: Erdialdeko Amerikako Probintzia Batuak\nErdialdeko Amerikako Probintzia Batuak (gazteleraz Provincias Unidas del Centro de América) 1823ko uztaila eta 1824ko azaroaren artean Erdialdeko Amerikako zenbait herrialdek hartu zuten izena eta erregimena izan zen. Errepublika egungo Guatemala, El Salvador, Honduras, Nikaragua eta Costa Rica estatuek osatuta zegoen (Panama Bolivarren Kolonbiako Errepublikako zati bat zen orduan). Nahiz eta Espainiarekiko independente izan, Mexikoko Lehen Inperioak anexionatua izan zen. Mexikorekin bat egiteak ertamerikarren artean eztabaida piztu zuen, bere Konstituzioak esklabotza indargabetzen zuelako. Beraz Inperioa desegin zenean, Guatemalako Erresuma osatzen zuten herrialdeek bere ibilbide independente lortu zuten. (eu)\nEscudo de las Provincias Unidas del Centro de América.svg\n(Jainkoa, Batasuna eta Askatasuna.)\nUnited Provinces of Central America .svg\nErdialdeko Amerikako Probintzia Batuetako\nErdialdeko Amerikako Probintzia Batuak (gazteleraz Provincias Unidas del Centro de América) 1823ko uztaila eta 1824ko azaroaren artean Erdialdeko Amerikako zenbait herrialdek hartu zuten izena eta erregimena izan zen. (eu)\nErdialdeko Amerikako Probintzia Batuak (eu)\ndbr:Erdialdeko Amerikako Probintzia Batuak\nwikidata:Erdialdeko Amerikako Probintzia Batuak\ndbpedia-cs:Erdialdeko Amerikako Probintzia Batuak\ndbpedia-de:Erdialdeko Amerikako Probintzia Batuak\ndbpedia-el:Erdialdeko Amerikako Probintzia Batuak\ndbpedia-es:Erdialdeko Amerikako Probintzia Batuak\ndbpedia-fr:Erdialdeko Amerikako Probintzia Batuak\ndbpedia-id:Erdialdeko Amerikako Probintzia Batuak\ndbpedia-it:Erdialdeko Amerikako Probintzia Batuak\ndbpedia-ja:Erdialdeko Amerikako Probintzia Batuak\ndbpedia-ko:Erdialdeko Amerikako Probintzia Batuak\ndbpedia-nl:Erdialdeko Amerikako Probintzia Batuak\ndbpedia-pl:Erdialdeko Amerikako Probintzia Batuak\ndbpedia-pt:Erdialdeko Amerikako Probintzia Batuak\ndbpedia-wikidata:Erdialdeko Amerikako Probintzia Batuak


“…handik aurrera euskaraz hasi ginen” - - Baleike.eus\n“…handik aurrera euskaraz hasi ginen”\nIbon Manterola 2018-09-01 17:55\nImajinatu bi egoera hauek:\nBAT. Ia egunero bezala dendara sartu, eta “egunon!” esan ondoren, hau eta bestea eskatu dizkio dendariari. Betiko laguna da. Eta berriketan jarraitu du, seme-alaben ikasketez eta abenturez. Ohiturari jarraituta, lau hitz euskaraz, beste guztia erderaz. Dendariak ere ia beti halaxe egin izan dio, nahiz eta biak etxean euskaraz hazi zituzten gerra ondoren sekulakoak pasatako guraso abertzaleek. Baina oraingo honetan, dendariak ia dena euskaraz erantzun dio, eta oso gutxi erdaraz. Bost minutuko jarduna azkar pasa da eta “egun ona pasa!” esan diote elkarri. Dendariak erabakia hartua dauka: hemendik aurrera, euskaraz dakitenekin, euskaraz.\nBI. Ostiralero bezala, ordenagailua martxan hasi bitartean, astebururako planak kontatzen hasi zaio ondoko mahaiko lankidea. Larunbat goizean alaba batek eskubaloia, iluntzean besteak kontzertua… eta igandean, egun pasa Kontxako estropadetara. Dena ordenagailuaren eta mahai gainean dauden dokumentuen hizkuntza berean: erdaraz. Lankidea entzun ahala, enpresako euskara irakaslearen esanarekin akordatu da (“saiatu lankideei euskaraz ulertzen”). Baina euskaraz ederki asko dakiten lankideek ez diote gehiegi laguntzen: dena erdaraz! Hala ere, ostiral horretan, zerbait pasa da: lankidea, pixkanaka-pixkanaka, euskaraz hasi zaio. Egoera artifizial xamarra sortu da hasieran, pixka bat kosta da, baina konturatzerako, lankideak euskaraz jarraitzen zuen, nahiz eta berak gaztelaniaz erantzun. Ordenagailua espabilatu denerako, proiektuen koordinatzaileak bilerara deitu ditu bi lagunak. “A ze sorpresa eman didana honek: oso ondo ulertzen du euskaraz!”. Bilera erdara hutsean izan beharrean, euskaraz ere egin dute, lehenengo aldiz.\nZumaian horrelako egoerak ez dira egunero gertatzen, kosta egiten delako erdaraz hitz egiteko ohiturari buelta eman, eta euskaraz hitz egitera edo ulertzera ohitzea. Baina beste alde batetik, gertaera ezezaguna ere ez da zumaiarrontzat: denok ezagutzen dugu baten bat, erdaraz asko egitetik euskaraz asko egitera edo ulertzera pasa dena.\nHain zuzen ere, “Euskaraldia” deitzen den ekimenak horrelako edo antzeko ohitura aldaketak nahi ditu bultza, eguneroko jardunean euskara gehiago erabiltzeko helburuarekin. Euskaraldia Euskal Herri osoan egingo da azaroaren 23tik abenduaren 3ra. Erakunde publikoek eta euskararen aldeko eragile sozialek bat egin dute ekimena antolatzeko. Hamaika egun horietan kontua ez da izango euskararen alde agertzea, baizik eta euskaraz hitz egitea eta ulertzea ahal den gehien. Euskal Herri osoan.\nEuskaraldian parte hartzeko, izena eman behar da, irailaren 20tik aurrera. Euskaraldia antolatzeko lan taldeak sortu dira, Zumaian ere bai, eta izen ematearen eta gainontzeko kontuen berri laster emango da. Herritar batzuek “Ahobizi” modura emango dute izena: euskaraz ulertzen dutenei euskaraz egiteko konpromisoa hartuko dute. Aurrean dagoena euskaraz moldatzen den ala ez den ez dakitenean ere, lehenengo hitza euskaraz egingo dute Ahobiziek. Beste herritar batzuek, berriz, “Belarriprest” modura jardungo dute Euskaraldian: euskaraz dakitenei esango diete euskaraz egiteko beraiekin (“Niri euskaraz”). Belarriprest batzuek euskaraz egingo dute eta beste batzuek ez, norbere gaitasun eta ohituren arabera.\nZumaiarrok era guztietako arrazoiak dauzkagu euskaraz gehiago egiteko. Denak dira zilegi eta aberasgarri. Ohitura poliki-poliki aldatu nahi duenak, hauxe du aukera. Hasteko, 11 egun euskaraz, herritarren eta erakundeen babes zabalarekin.


Nao Victoria Salbatore elizan zintzilik . diariovasco.com\nOngile anonimo batek ordaindu du itsasontzia egitearen kostua eta argiztatuta ikus daiteke.\nNao Victoria Salbatore elizan zintzilik\nElkano getariar marinelak munduari lehen bira emateko erabili zuen Nao Victoriaren erreplika elizaren sarreran ikus daiteke aurrerantzean\nBere garaian orrialde hauetan aurreratu genuen bezala, Salbatore elizan zintzilikatu dute Nao Victoriaren erreplika, Juan Sebastian Elkano getariar mariñelak munduari lehen bira emateko erabili zuen itsasontzia.\nEta zergatik egin den hau galdetuko dute askok. Arrazoia ezagutu dugu eta jarraian jakitera emango. Getariako Salbatore elizak bisita ugari izaten ditu urtean zehar. Bertaratzen diren asko, bisita gidatuen barne hurbiltzen dira bertara eta badira urteak gidariak elizako ezaugarriak aipatzen dituen bitartean, herriko pertsonai ezagunen informazioa ere zabaltzen dutela. Hauen artean Cristobla Balenciaga eta Juan Sebastian Elkano aipatzen dira noski.\nMunduari lehen bira eman zion mariñelataz hitz egitean, bisitariak sarritan bere ontziaren inguruko galderak luzatzen dituzte eta gustuko izango zutela ikusi zen Nao Victoriaren erreplika bat bertan ikustea.\nErreplika bat jarri\nGauzak honela, elizan itsasontziaren irudi bat izatea egoki ikusi zen eta erreplika bat egitea aztertu. Kostua handia zen eta baztertu egin zen kontua bere garaian. Baina joan den urtean eta aurrekontua egina zegoenez, herritar batek proposamena egin zion bere izena jakitera eman nahi ez duen pertsona bati. Honek egoera aztertu ondoren aurrera egiteko agindua eman eta honela hasi zen joan den urteko irailean Nao Victoriaren erreplika egiten. Horretarako Donostiako San Telmo Museoan dagoen itsasontzia hartu zuten erreferentzia modura.\nOrain elizan ikusiko den itsason- tzia ez da Getarian dagoen erreplika bakarra. Udaletxean beste bat aurki dezakegu. Hau 1972an lehen biraren 450. urteurrena ospatzen zenean, Zarauzko Udalak oparitutakoa da. Historiak dioenez, Nao Victoria Zarauzko ontziolan egina iza zen. Urte hartan egindako lehorreratzean Simon Altuna, Zarauzko alkateak, Getariako alkatea, Pedro Basterretxearen eskutan utzi zuen erreplika hura, Getariako herriaren-tzat.\nOrain jarri dena, beira zuntzarekin egina dago, detaile guztiak ditu eta kokapena aukeratzean, elizako sarreran jartzea erabaki zen, lehen bertan zegoen itsasontziaren toki berean. Arkitekto bat etorri zen kokapena aukeratzera eta beste hainbat tokitan eliza erdian arukitzen diren arren honelako ontziak, Salbatore elizan ez zen toki egokia ikusten hori eta sarreran zintzilika jartzea hautatu zen.\nDena den, bai sartzean edo ateratzean, bisitarien begirada bertara joateko argi bereziak jarri dira eta nabarmen ikusten da dagoeneko Nao Victoria elizan sartu bezain laster. Lanak erabat bukatuta ikusgai dago itsasontzia Salbatore elizan. Laster beteko dira 500 urte lehen bira eman zuela Juan Sebastian Elkanok eta ospakizun horren inguruan aipatu ahal izango da ongile anonimo honen borondate ona. Bere poltsikotik ordaindu du erreplika baina ez du nor den jakitera eman nahi. Herritar zein bisitariek bertaratu eta edozein unetan ikusteko aukera izango dute aurrerantzean, beraz pertsona honi getariarren esker ona luzatu besterik ez da geratzen.


Merezi du - Eli Carrascosa - Uriola.eus\nEli Carrascosa 2017-04-06 09:46 Iritzia\nEuskaraz bizi gara Bilbon ere, eta URIOLAk egunero erakusten digu.\nAsko izan gara euskara ikastera animatu garenok, Bilboaldean batez ere. Ondo dakigu guk guztiok ikaste prozesuan, baita gero ere, euskarazko komunikabideak ezinbestekoak zaizkigula; izan ere, era naturalean ikasteko eta hizkuntza barneratzeko parada ere badugu haien bitartez.\nBilbotarrok, gainera, URIOLA plataforma dugu eskura 2014tik. Hainbat komunikabide bilduta, hemengo eta arlo guztietako informazioa eskaintzen digu URIOLAk, eta baita elkarteen bidez zein banaka parte hartzeko aukera ere. Eta izugarri garrantzitsua dena: euskara berton ere badela ikus dezakegu egunero-egunero URIOLAri esker; euskara gelatik atera eta modu errealean bizi dezakegu. Euskaraz bizi gara Bilbon ere, eta URIOLAk egunero erakusten digu.\nHorregatik guztiagatik merezi du URIOLA laguntzea: ekarpen txiki bat eginez bultzada handia eman diezaiokegu denon artean. Euskara ikusi eta entzun, usaindu eta ukitu behar dugulako, babes dezagun URIOLA!


Kendu arropatik katu-ileak: zazpi trikimailu | Consumer\nKendu arropatik katu-ileak: zazpi trikimailu\nKatu-ile erresistenteenak kendu egin daitezke arrabol itsasgarriekin, paketatzeko zintarekin eta trapu hezeekin.\nFelido bat gure bizitzan sartzen denean, dena katu bihurtzen da! Alkandorak, galtzak, jertseak… Badirudi gure lagunaren ile-geruza mehe batez estaltzen dutela arropa guztiek. Hala ere, ondoren zehazten den bezala, katuaren ilea kendu egin daiteke, trikimailu errazekin: itsasgarriak edo paketatzeko zintak dituzten arrabolak erabiltzea, latexezko eta trapu hezeko eskularruak erabiltzea, eta, azkenik, egoera kritikoenetan janztea.\nNola kendu arropatik katu-ileak?\nFelido bat gure bizitzan sartzen denean, dena katu bihurtzen da! Elastikoak, jertseak, galtzak eta sofak gure lagunaren ile-geruza mehe batetik estaltzen dutela dirudi. Horrek azalpen nabaria du: katuak ileordekoak dira eta ilea bere xarma da. “Ileak paper garrantzitsua jokatzen du felidoen ukimenean, muturreko tenperaturetatik, hotzetatik edo beroetatik babesteaz gain”, azaltzen du Michael Fossek, Washingtongo Unibertsitateko albaitariak eta ‘Anatomía y psicología del gato’ liburuaren egileak.\nFelinoaren ilearen babes-funtzioak azaldu du berritu egin behar duela osasuntsu mantentzeko. Aldaketa hori, batez ere, tenperaturak neurrizkoagoak direnean gertatzen da, hau da, udaberrian eta udazkenean Ipar hemisferioan. Eta ile hori felinoekin bizi direnen arropan amaitzen da, ezinbestean.\nHala ere, katuarena bezain maitagarriak diren maitasunen kasuan, garrantzitsua da lasaitasuna ez galtzea. Felinoaren ilea arropatik ken daiteke, trikimailu erraz batzuk erabiliz, edo, gutxienez, nabarmen murrizten da!\n1. Arropatik ilea kendu, egunero eskuilatuta\nKatua egunero eskuilatzea da felinoaren gorputzetik hildako ileak kentzeko modurik onena, eta, ondorioz, horiek jantzien gainetik erortzea. Patricia González albaitariaren hitzetan, “katuek egunero ilea eskuilatu behar dute, osasuntsu mantentzeko eta azala babesteko”.\nHiruko erregela, kasu honetan, erraza da: felinoari ahalik eta ile gehien itsasten zaionean, ile ilunetan harrapatuta geratuko dira, eta gutxiago lurreratuko dira gure jantzietan.\n2. Kola eta itsasgarrien arrabolak dituzten katu-ileak kendu\nIrudia: Sarah Martiage\nKatuaren eskuiladek, ordea, ez dute beti galarazten ileak arropan bukatzen direla. Besarkadak eta arrumak felinoari estresa gutxitzeko modu bat dira, eta animaliak maite dituen pertsona batentzat zaila da ihes egitea. Zer egin orduan arropan itsatsita geratzen diren katutik ileak kentzeko?\nFelotik ileak kentzeko modurik azkarrena eta errazena arropa-eskuila edo kola duen paper-arrabola erabiltzea da. Animalientzako denda espezializatu askotan saltzen dira horrelako osagarriak, eta saltoki handietan ere egon daitezke, garestiegiak ez diren prezioetan (bi edo hiru euro, lau ordezko). Nola erabiltzen dira? Gainazal itsasgarria ileak biltzeko jantzien gainean irristatzen da.\nBeste aukera bat, ordea, paketatzeko zinta itsasgarria erabiltzea da: deserosoagoa den arren (ez du uzten arropa biraka ibiltzen), funtzio bera egiten du. Nahikoa da eskua zinta-zati baten inguruan (itsasten ez duen aldetik) biltzea eta alde itsaskorra jantziaren gainean jotzea.\nTxikienentzat, marka komertzial batzuek sei eurotik egon daitezkeen eskuila kitoak sortu dituzte.\n3. Gomazko eskularruak edo katu-ilea kentzeko puxikak\nSukaldeko gomazko eskularruek (adibidez, fregatzeko erabiltzen direnak edo latexezkoak) elektrizitate estatikoa sortzen dute arropa bezalako azaletan. Karga elektrikoen pilaketa hori oso erabilgarria da arropari atxikitako katuaren ileak erakartzeko. Hala ere, aldian behin ilea harrapatuta utzi behar da, eskularrua eraginkorragoa izan dadin.\nArropa estatiko hori sortzeko modu dibertigarriagoa, jantzietan felinoaren ileak akabatzeko, globo puztua erabiltzea da. Era berean, baloia mahuketatik eta gainerako arropa ileekin igurtzi behar da, eta elektrizitatearen eraginez, globoan harrapatuta geratu. Etxean haurrak badaude, zalantzarik gabe, izugarri gustatuko zaizkie etxeko garbiketa-saio horiek.\n4. Kendu katu-ilea arropatik zapi bustiak eta belakiak jantzita\nBustitako zapiak edo belaki bustiak hobeto kentzen ditu katuaren ileak, eta arropak uretan jartzea ere baliagarria da.\nUra aliatu handia da arropan geratu diren katuaren ileak kendu nahi direnean. “Jantziekin bustitako zapi bat pasatzea da nire trikimailua, eta igurtzi, arropan atxikitako ileak harrapatzeko oso eraginkorra baita”, azaltzen du Maite Lópezek eta hartutako gataren jabeak.\nBeste aukera bat? Belaki bustia ere erabil daiteke. Gakoa, berriz ere, noizean behin bildutako ileak kentzea da, eta trapua edo belakia berpiztea, harrapatutako ileak likidoan flotatzen gera daitezen, eta traputik askatu daitezen.\n5. Arropa uretan jarri, katuaren ileak flotatu dezan\nMuturreko kasuetan, muturreko neurriak. Galtza edo jertse bat gaindiezina dela dirudienean, itsatsita dauzkan katu-ile kopurua dela eta, ur ugariz betetako barrexka batean jarri behar da arropa, arropa likidoan flotatu dezan. Horrela, ileak bata bestearekin pilatzen dira, eta horietako asko azalera igoko dira. Hala, jantzitik bereiziko dira.\n6. Ez utzi katua armairuetan sartzen.\nNeurri hau arropan felinoaren ileen kontra prebenitzen da, baina hori ez da hain garrantzitsua. Izan ere, armairuen ateak itxita edukitzea da hesietatik urruntzeko eta ilez ez betetzeko oztoporik onena. Esan bezala, hobe da prebenitzea sendatzea baino.\nGainera, arropa gehien gordetzen dugun gela “ilerik gabeko gune” izenda daiteke, hau da, komeni da katuak egonaldi horretara mugatzea. Zaila izango da, animalia hauek mila eta bat mondi egiteko gai baitira beren xarmei amore emateko. Baina merezi du saiatzea, behintzat.\n7. Amor ilunek pazientzia eskatzen dute\nAholku horiek guztiak martxan jarri ondoren, arropan katu-ile batzuk geratzen badira, pazientzia da aholkurik onena. Katuarekin eta txakurrekin partekatzen ditugun maitagarri ilunek badituzte berezitasunak eta, zalantzarik gabe, horietako bat da lau hankako ikaskide horiek onartzea… ilez inguratuta daude! Horregatik nahi diegu, ezta?\naholkuak animaliak arropa-katuetatik ileak kentzea arropatan katu-ileak akabatzea arropetan katu-ilarako arrabolak joerak katu-ileak dituzten arropak katuak etxean kentzeko trikimailuak katuaren ileak kendu katuetako ileak eskuilatu maskotak noticias-eu pegamentos contra los pelos del gato en ropas-eu pelos de gatos-eu pelos de perros-eu trikimailuak


Foru Aldundiak nazioarteko lehen mailako adituen ekarpenekin indartu du Etorkizuna Eraikiz programa - Artikulua - Gipuzkoa ETORKIZUNA ORAIN\nForu Aldundiak nazioarteko lehen mailako adituen ekarpenekin indartu du Etorkizuna Eraikiz programa\nForu erakundeak lankidetza hitzarmena itxi du Toronto CivicAction Alliance-kin, bere esperientziarekin elkarlaneko gobernantza eredua sendotzeko\nGipuzkoako Foru Aldundiak eta Kanadako Greater Toronto CivicAction Alliance-k lankidetza hitzarmena itxi dute gaur, erakunde honen ekarpenekin Etorkizuna Eraikiz programa indartu eta bere esperientziarekin elkarlaneko gobernantza ereduan sakontzeko. “Bi erakundeok oso inplikatuta gaude elkarlaneko gobernantza eredua sendotzen, eta lidergo zibila eta pentsamendu estrategikoa arrakastarako gako direla pentsatzen dugu ekonomia lehiakortasuna, garapen jasangarria eta gizarte ongizatea bermatu eta sustatzeko”, adierazi du Markel Olano diputatu nagusiak.\nAkordioa diputatu nagusiak berak eta Rod Phillips, Toronto CivicAction Alliance-ko presidenteak, sinatu dute. Phillips Donostian da egunotan, Aldundiak eta EHUk gobernantza eredu honen inguruan hausnartzeko antolatu duten Gobernantza elkarlanekoa eta irekia uda ikastaroan parte hartzen (atzo eskaini zuen bere hitzaldia). Kurtsoak gaur burutu du bere bigarren eta azken eguna, 150 lagunetik gora erakarrita, Estatuko eta nazioarteko adituek aipatutako eredu honen inguruan dituzten ikuspegien berri izateko.\nSinatutako hitzarmenak bi erakundeek dituzten helburu partekatuetan jartzen du azpimarra. Elkarlaneko gobernantza eredua indartzea da xede nagusia, eta horretarako beharrezko ikusten dute gobernu, enpresa eta hirugarren sektoreko arduradun eta liderren parte hartzea. “Norabide berean goaz, eta akordio honekin bi aldeok irabazten dugu: komunikazio bideak ireki, esperientziak partekatu eta elkarrengandik asko ikasi dezakegu”, adierazi du Olanok.\nToronto CivicAction Alliance-k hamabost urte baino gehiago daramatza elkarlaneko gobernantza eredua praktikara eramaten, gizarte zibileko liderren parte hartzea sustatzen eta gizarte antolatua Kanadako eskualde honek dituen erronka estrategikoetan inplikatzen. Erakundeak era arrakastatsuan jarri ditu martxan lankidetza publiko-pribatuko bideak, Greater Toronto-ren ongizateari ekarpena egin diotenak.\nForu Aldundiak eta Toronto CivicAction Alliance-k adostutako dokumentuak jasotzen duenez, bi erakundeek partekatzen dituzten helburu horiek lortzeko informazio eta esperientzia trukaketa abiatuko dute, eta aldikako topaketen egutegia zehaztuko da. Gainera, elkarlan bideak irekiko dira elkarlaneko gobernantzaren diseinua eta ezarpena bultzatzeko sistema amankomunak martxan jartzeko, eta baita gizarte antolatuarekin ikuspegi estrategiko partekatua eraikitzeko lankidetzarako ere. Gipuzkoak eta Torontoko elkarteak “irtenbide partekatuak” ere garatuko dituzte, bakoitzak berean dituen erronka estrategiko amankomunei aurre egiteko. Berrikuntza eta eredu honen hedapena sustatzea dira akordioaren azken bi puntuak.\nDiputatu nagusiaren ustetan, lankidetza bide honek Etorkizuna Eraikiz programa indartu eta aberastuko du. Aldundiak bultzatzen duen ekimen honek jomuga jakina du: Gipuzkoak epe ertain eta luzera dituen erronkak identifikatu eta erantzunak adostea, gizartearekin elkarlanean. Bi zutabe nagusiren inguruan antolatzen da. Alde batetik, Gipuzkoa Lab, esperientzia pilotuak martxan jarriko dituena. Bestetik, Gipuzkoa Taldean, hausnarketa partekatua gizarte antolatuarekin lurraldeak datozen harmar urtetan martxan jarri behar dituen egitasmoen inguruan. Hauen ondoan zeharkako beste hiru dinamika: mundu akademikoa aktibatzea xede duen Ikergune, nazioartekotze sarea eta gizarteratze prozesua.\nBestalde, uda ikastaroaren bigarren egunean, Brookings Institute-ko Darrell West-ek ireki du jardunaldia, eta aurreikuspenen arabera teknologia berriek gobernantzan eta ekonomian izango duten eragina aztertu du. West-ek Euskal Herriaren egoerari ere egin dio aipua: “Oso per capita sarrera maila ona duzue, eta gizarte ezberdintasun indizeak baxuak dira. Ez dago horrelako kaso askorik munduan”, adierazi du, azken hamarkadetan herrigintza arloan egin den lana txalotuz.\nDaniel Innerarity filosofoak eta ESADEko Francisco Longok, bere aldetik, gobernantza kontzeptuari buruz hausnartu dute, eta estatu eta gobernuek jokatu beharreko papera aztertu du. Odenseko udaleko Wolmar Bjarke-k Danimarkako hiri honek gobernantza aurreratuan duen esperientzia xehetu du eta, azkenik, Bob Jessop Lancasterreko Unibertsitateko soziologiako irakaslearen hitzaldiak itxi du uda ikastaroaren bigarren eta azken egun hau.\n“Bi erakundeok oso inplikatuta gaude elkarlaneko gobernantza eredua sendotzen, eta lidergo zibila eta pentsamendu estrategikoa arrakastarako gako direla pentsatzen dugu ekonomia lehiakortasuna, garapen jasangarria eta gizarte ongizatea bermatu eta sustatzeko”


World of Tanks - Erregistratu eta jolastu!\nAlternative izenak: World of Tanks\nJolastera World of Tanks\nWorld of Tanks munduan gehien ausarta da.\nTolko ausart eta erabakigarria World of Tanks joko parte-hartzaile ireki da aukera guztiak, ordu emanez, epochal Bigarren Mundu Gerraren bataila gainezka. Harrigarria zuzeneko ondorioak grafiko errealista uzten zalantzari direla benetako arazoak duzu. Tank, rattling ibilbideak, hautsa swirls egiten. Kanoiak orroa plano eta maskorrak dira, helburua bila. modelo blindatu Ehunka WORLD OF tangaren aurkeztu, eta ez da bakarrik makina eraiki, eta diseinatuta dago, baina ez du martxan. Orain aukeratu ahal askorentzako tiroak jolasten potentziala probatzeko da.\nIgrushka asko laudatory berrikuspen, sariak jaso. Guinness liburuan aurki daiteke etapa batean ostatu 91.000 jokalari online duelako. 100 milioi erabiltzaile baino gehiago grabatu ditu, eta kopurua hazten ari da. deskargatu ditzakezu free World Tanks, depositua hautatzeko eta borroka joan.\nIdem depositua atzean hangarra.\nNovopribyvshim petrolio ontziak dira aukera ezaugarri sinple batekin depositua bakar bat hautatzeko, herrialde ezberdinetako:\nEsli herrialde guztietan ekipamendu maila altua duten ereduak dira, Erresuma Batuko batez besteko depositua eta ongi prestatuak tripulazio baten ezaugarriak ditu.\nOrok ulertzen narrioduna teknika luzaro behar ez ponpaketa luzatzeko, etsaiari aurre egiteko.\nV batailak irabazten"kredituak"dagoela hobekuntza gastatu dira:\nVse hori ordezkatu izan, egon prezio erdia saldu ahal izango du, eta, ondorioz, kapital erosketak berrirako erreserbatu. Laster, lehen eta atxikitzeko hori egin ahal izango duzu, begi-bistakoa izango litzateke arteko aldea. Baina depositua indartzea ez du garaipena bermatzen, edozein Wazemank dio. Ekintza eta taldearen kohesioa pertsonala zehaztasuna nabarmen irabazi aukera handitzeko. Faktore rola jokatuko dute:\nTolschina eta ikuspegi broni\nTip shell eta uskorenie\nKomanda eredu eta herrialde desberdinetako tankeak erakusten ditu. Guztion artean, lurralde aprobetxa dute eta gorde kontrolpean. Kohesio eta ponpaketa ekipoak maila handiagoa, garaipena sleeker izango da. It esleitu zara beren galerak gabe denbora luzez lurralde okupatuetan bada. Beren artean urruntze ordezkariak ziren testu txat bat edo mikrofono, ekintzak koordinatzeko hizketan. Betea makina hangar bidaltzen diren konponketak egiteko, eta zuk berarekin itxaron daiteke, alde batetik bataila ikusten, edo hautatu beste, eta, ondoren, gauza lodi sartu presarik. depositua estrategia proposatu erregistroa azkarra Deposituak munduan sartzeko nahi dutenek:\nParol berrespena pole\nSoglasie gonbidapenik kodea izan\nEsli, mesedez sartu ego\nNa une World of Tanks video bertan jokalariek taktikak eraikitzeko tankeak hobetzeko, kontuan hartu konprometitua lehenago, argi eta berrikuntza torneo akatsak azaltzen dira modu asko sortu. Horien artean Tanks 10 munduan. 0 Gamers izan dira denbora luzez zain.\nDlya maila altua tankeak sartu"azken borrokan"\nNovichki liteke hasieran ordenagailua botami\nZatronuli Herrigintza libre dagoen kontaktu barruan etsai printzipioa aldatu - ordez zirkulu karratu bat orain erabiltzen da.\nGames Online MMORPG online jokoak World of Tanks


Artziniega Museoa irekita dago berriz - Artziniega - Aiaraldea.eus\nArtziniega Museoa irekita dago berriz\nTxabi Alvarado Bañares 2020-06-12 10:00\nAsteartetik igandera arte egongo da irekita museoa. / Aiaraldea.eus\nSantxotena Museoak iragan astean ireki zituen ateak.\nGaur irekiko ditu ateak berriz Artziniega Museoak, lehen aldiz koronabirusaren krisia hasi zenetik. Asteko sei gunetan egongo da erakusketa gunea bisitatzeko parada. Asteartetik larunbatera 11:00etatik 14:00etara eta 16:30etik 19:30era egongo da zabalik. Igandean, aldiz, goizez soilik egongo da irekita.\nHala ere, bisitak egiteko hitzordua eskatzea gomendatu dute museoko arduradunek, 945 396 210 telefonora deituta.\nZorion handikoa da guretzat museoa berriz irekiko dugula jakinaraztea. Urrengo ostiraletik aurrera, ekainaren 12a, bisitatu egin daiteke. Hitzordua eskatzea gomendatzen dizugu.\nEtor zaitez gurekin iraganera bidaiatzera!#ArtziniegaMuseoa #Artziniega pic.twitter.com/lEGijMSRBC\n— Artziniega Museoa (@ArtziniegaMuseo) June 7, 2020\nSantxotena museoa ere irekita\nSantxotena museoak, aldiz, iragan astean ireki zituen ateak, ekainaren 6an. "Martxoaren 7tik aurrera egon da museoa itxita, baina ia hiru hilabete hauetan zehar museo bizia izaten jarraitu dugu, artea kalera aterata", azaldu du Teresa Lafragua museoko kudeatzaileak.\nXabier Santxotenak eskulturaren zuzeneko bideoak eskaini ditu itxialdiko egun guztietan, bere lanak azaltzeko. Umeei bideratutako tailerra ere gauzatu dute. "Santxotenak zirriborro bat egin du, haurrek euren eskultura propioa garatu zezaten hortik abiatuta".


Graphic recording: giza garapen iraunkorraren erronkak ulertzeko bidea errazten\nJarraian, UNESCO Etxeak Basaurin antolatutako "Lankidetzarako eta giza garapen iraunkorrerako gaur egungo erronkak" prestakuntza-jardunaldietan egindako Graphic recordingeko irudiak ikusi eta deskarga ditzakezu. Marrazkiak jardunaldietan bertan egin ziren, denbora errealean, eta bertan sortutako kontzeptu, ideia eta eztabaida nagusien adierazgarri dira.\nIrudiak Alex Carrascosa “artibistak” eginak dira (demokrazia egiazkoaren eta parte-hartzailearen, giza eskubideen eta bakearen alde ari da lanean, artearen bidez). Hark sortua da, halaber, Dia-Tekhne metodologia edo Arte bidezko Elkarrizketa.\nLan hau Basauriko Udalari eta Garapenerako Lankidetzaren Euskal Agentziari esker egin ahal izan da.\nJardunaldien lehenengo egunean, IRAUNKORTASUNAri buruz aritu ginen, eta iraunkortasunak zenbait garapen-eredurekiko duen loturaz. Iraunkortasuna giza garapenarekin lotzen duten gakoak aipatu genituen, gaur egungo garapen-ereduaren ondorioz Iparraldearen eta Hegoaldearen arteko aldea handituz doala oinarritzat harturik; horrek planetaren etorkizuna arriskuan jartzea dakar. Bestalde, ekofeminismotik aztertu genuen garapen iraunkorra; ekofeminismoak bizitza giza, politika- eta ekonomia-egituraren erdigunean jartzearen alde dihardu.\nRio+20 Goi Bilerari, hark hurrengo urteetan nazioarteko agendan izango duen garrantziari, Goi Bileraren helburuei eta ekintza-ildoei buruz ere aritu ginen, bai eta Goi Bileraren egiturei buruz ere, hura ulertzea errazteko.\nAzkenik, iraunkortasunarekin lotura duten bi kasu praktiko ere azaldu genituen: Rio+20 Goi Bileraren aurreko gizarte zibila, iraunkortasuna ezagutzeko, eta harekin esku hartzeko eta konprometitzeko, eta Basauriko Equitruke denbora-bankuaren ekimena.\nDeskargatu (pdf - 1MB)\nBigarren egunean, URAri buruz hitz egin genuen. Uraren garrantziari eta urak planetan duen banaketari buruz, ura eta saneamendua eskura izatea zaila izateari buruz eta haiengan dituen eraginei buruz; eta lankidetzarako gogoeta batzuei buruz ere aritu ginen. Garrantzitsua izan da edateko ura eta saneamendua giza eskubide funtsezkotzat onartzea, bizitza eta giza eskubide guztiak osotara gozatzeko. Orain, eskubidea betetzea da erronka.\nLankidetzak garrantzi handia du prozesu honetan, eta hala erakutsi zuen Nikaraguako lankidetza-jarduerak. Gainera, beste lankidetza-jarduera batzuk ere ezagutarazi genituen; uraren kudeaketan emakumeen parte-hartzea Guatemalan, eta egunean 50 litro ur izanda nola bizi gaitezkeen erakusten duen esperientzia.\nDeskargatu(pdf - 1MB)\nHirugarren egunean, GIZA ESKUBIDEAK landu genituen: zertan oinarritzen diren, giza eskubideen hiru belaunaldiak zein diren, eta giza eskubideak babesteko zer egiten den. Zehazki, eskubide berriez hitz egin genuen, elkartasun-eskubideez, eta adibidetzat jarri zen bakerako giza eskubidea eraikitzeko prozesua.\nBestalde, ingurumen egokia izateko eskubidearen beharraz eta ondorioez hitz egin genuen, eta lankidetzarako eskubideetan oinarritzen den ikuspuntuaz. Azken horri dagokionez, konpromiso politikoa, herritarren mobilizazioa eta nazioarteko elkartasuna sustatzeko tresna gisa duen indarraz aritu ginen, baina batez ere, ikuspuntu hori ezartzeak dakartzan zailtasunak aztertu genituen kritikoki.\nAzkenik, lurrak pilatzearen arazoa aztertu genuen eskubideen ikuspuntutik, eta Guatemalako Polochic Haranaren kasua eman genuen jakitera.\nDeskargatu (pdf - 860MB)\nLaugarren eta azken egunean, KLIMA ALDAKETA izan genuen hizpide. Klima-aldaketaren teoria eta agertoki politikoak ezagutarazi genituen, eta garapenerako lankidetzarako ikuspuntuei buruzko xehetasun batzuk aipatu genituen.\nGainera, klima-aldaketa lantzen duten bi lankidetza-proiektu aurkeztu genituen. Batetik, ingurumen-errefuxiatuen eta lekualdatze horien (garapenari, lehorteei, natura-hondamendiei eta abarrei buruzko proiektu handiak) sustatzaileen egoerari buruzko azterketa bukatugabea landu, eta Cauca-ko (Kolonbia) kasua aztertu genuen. Bestetik, Boliviako Amboró eskualderantz hurbildu, eta herri horretan ura nola lortzen duten ezagutu genuen; sekulako onura eragiten diote bertako ingurumenari, ekonomiari eta gizarteari.\nDeskargatu (pdf - 1,20MB)


Euskerearen Astea egingo dabe Frisian - bizkaie.biz\nEuskerearen Astea egingo dabe Frisian\nBizkaie! 2018-06-27 10:59 Euskerea berbagai\nGaragarrilaren 1etik 8ra euskerea izango da protagonista Holandan, Frisiako Leeuwarden urian.\nHolandako Frisian dagoan Leeuwarden urian euskerearen inguruko astea egingo da 2018ko Europako kultur uriburua dala eta antolatutako jarduera programa zabalaren barruan. Afuk (frisiera eta frisiar kulturea sustatzen dituan erakundea), Euskaltzaleen Topagunea eta Etxepare Euskal Institutuaren arteko alkarlanari esker garagarrilaren 1etik 8ra euskerea izango da protagonista Language Pavilionen. Egitasmoak Europako hizkuntza txikien aniztasuna erakutsi, hizkuntza horreeen arteko hartu-emonak estutu eta hizkuntza aniztasunaz kontzientzia hartzea ditu helburu.\nLanguage Pavilion uri erdiguneko Prinsentuin parkean dagoan egurrezko eraikina da. Publikoari zabalik dagoan gune honetara hurreratzen diranek Europako hizkuntza txikiak ezagutzeko aukerea dabe musikea, antzerkia, poesia, irakurketak, berbaldiak, aurkezpenak, gastronomia eta bestelako kultur adierazpideen bidez. Martia eta urria bitartean, astero, Europako hizkuntza txiki desbardin bat da protagonista.\nHolandako eskualdeetako hizkuntza eta dialektoen, eta gaelikoa eta sorbierea lako hizkuntzen ostean euskerearen txandea izango da garagarrilaren hasieran. Ahozko literaturea, kantagintza tradizionala eta bertsolaritzea izango ditu ardatz euskerearen asteak, eta, besteak beste, berbaldiak, tailerrak eta kontzertuak egingo dira Xabi Paya bertsolaria eta Joxan Goikoetxea musikariaren eskutik.\nGaragarrilaren 1ean hasiko da euskerearen astea sorbiar kulturea (aurreko asteko protagonista) eta euskal kulturearen arteko topaketeagaz. Kultura bi horreetan oinarritutako emonaldiak eskainiko ditue egun horretan.\nHilaren 4an, Language Café (Hizkuntzen Kafea) egingo dabe. Language Pavilionen astero egiten daben jarduera honetan Xabi Paya eta Joxan Goikoetxeak euskal kantagintza tradizionalean oinarritutako kontzertua eskainiko dabe.\nEkitaldi nagusia eguenean izango da, garagarrilaren 5ean, eta zati bi izango ditu: Lehenengo zatian, Frisiako hainbat artistak bertako abestiak joko ditue. Bigarren zatian, euskal artistek Bost berba izeneko emonaldia eskainiko dabe. Kontzertu honetan, euskal kulturara leiho bat zabalduko dabe, horretarako historia eta bost berba zehatzek izan daben bilakaerea erabiliz (arbola, trena, gerrea, emakumea eta hizkuntzea). Berbon bidez publikoak Euskal Herriaren bilakaerea ulertzeko aukerea izango dau, esaterako, arbola berbeak Gernikara bidaiatu eta hainbat gai jorratzeko aukerea eskainiko dau: foru sistemea, Picassoren koadroan islatutako bonbardaketea... Berba horrek berak Argentinara bidaiatzeko aukerea eskainiko dau, Pedro Mari Otañoren bertsoak atxakia hartuta. Izan be, Rosarion, bere etxe aurrean egoan onbuari (Argentina ipar- ekialdeko arbola tipikoa) bertsoak jarri eutsozan.\nGaragarrilaren 6an, Xabi Paya eta Joxan Goikoetxeak bost jarduera labur eskainiko ditue, bertsolaritzea, kantagintza tradizionala eta ahozko literatureari lotuak. Lehenengo tailerrak lehen bertsoen grabaketea izango dau aztergai, 1926an, eta euskal ahozko literaturearen analisirako material honek dauen garrantzia azalduko dau. Beste tailer batean, Shakespearen soneto famatuak euskerara itzuli eta abesti garaikideen letra bilakatzeko egindako sormen prozesua landuko dabe.\nFrisiarrek bertsolaritzan daben interesa aintzat hartuta eta Joxan Goikoetxearen esperientzian oinarrituz, bertsotarako melodiak zelan sortu erakusteko tailerra be egingo dabe. Era berean, egun horretan Language Pavilionera hurreratzen diranek bertsolaritzearen sekretuak ezagutzeko eta euren hizkuntzan bertso bat sortzeko aukerea izango dabe.\nAzkenik, historian zehar bertsolari desbardinek euren bertsoetan nazinoaren idea zelan islatu daben azalduko dabe beste tailer batean.\nEgun horretan bertan, Donostia Kulturaren Beste Berbak - Other Words egitasmoak ekitaldi bat antolatu dau Language Pavilionen: Visions of the Basque Country trough Frisian eyes (and words).\nEuskerearen asteak garagarrilaren 8an izango dau amaierea. Egun horretan Man islako gaelereari emongo deutso lekukoa. Ondorengo asteetan malterea, kornubierea, galegoa eta asturiarra be pasauko dira Language Pavilionetik, besteak beste.


Bidasoko HitzaKirola Archives - Orrialdea 566 568-(e)tik - Bidasoko Hitza | Page 566\nSaskilagunak-Internacional partida, etzidamu\nAsteburu honetako jardunaldia etzidamu (igandean) jokatu du Saskilagunak taldeak etxean. Internacional taldea izango du aurrean, 12:00etan Elorsoron. ...+ Irakurri\nPlaza Berri Sporten kontra, areto futboleko partida\nGipuzkoako Bigarren Mailako taldeak bihar jokatuko du aste honetako jardunaldia. 20:30ean da partida, Elorsoro kiroldegian, Plaza Berri Sport taldearen kontra. ...+ Irakurri\nAbantoren kontra jokatuko dute neskek\nOKE Oiartzun Kirol Elkarteko neskek etzidamu (igandean) jokatuko dute asteburu honetako jardunaldia, Abanto taldearen kontra. 11:30ean hasiko da partida Ugaldetxoko Karla Lekuona zelaian. ...+ Irakurri\nReal Unionen kontra jokatuko du Oiartzunek\nOhorezko Erregional Mailako Oiartzun Kirol Elkarteko mutilen taldeak Real Unionen kontra jokatuko du asteburuko jardunaldia. Etzi da partida, 15:30ean Gal zelaian. ...+ Irakurri\nGabonetako Squash Txapelketa antolatuko dutela Galtzarabordako kiroldegian hilaren 29an hasi eta Urtarrilaren 8a bitarte. Parte hartzeko interesa dutenek, hilaren 24a bitarte izango dute izena emateko aukera....+ Irakurri\nUrrezko intsignia emango diote Txomin Perurenari\nTxomin Perurena txirrindulari ohiari urrezko intsignia emango diote bihar Asturiasen (Espainia). Asturiasko Txirrindulari Ohien Elkarteak emango dio, gauean egingo duten gala afarian. ...+ Irakurri\nBi partida irabazi eta beste bi galdu ditu Txostek\nAsteburuan, joko garbian, bi partida irabazi eta bi galdu dituzte Txost taldeko pilotariek. Gazteetan, Angeluk 36-40 irabazi zion Txost 2ri, eta Urruñak 40-39 Txost 1 taldeari. Kadeteetan, Txost 1ek 16-40 irabazi dio Senpereri, eta benjaminetan, 30-40......+ Irakurri\n« Aurrekoa 1 … 564 565 566 567 568 Hurrengoa »


Aisialdi Zentroa hasiko da Azoka Parkean egingo den festa batekin – Gure Lurra Elkartea\nAisialdi Zentroa hasiko da Azoka Parkean egingo den festa batekin\n29/09/2017 Utzi iruzkin bat -(e)k idatzia gurelurra\nZorrotzako jaiez disfrutatzen dugun bitartean, Aisialdi Zentroaren itzuliari buruz hitz egiteko unea heldu da.\nDatorren ostiralean, urriak 6an 18etatik aurrera, Azoka Eremuko parkean, ikasturtearen hasiera jaia ospatuko dugula jakin behar duzue. Magia ikuskizuna, tailerrak… etab. izango ditugu.\nBeti bezala, ikasturtearen bazkide izateko kuota (30€) ordaindu ondoren, izen emateko orria Gure Lurra lokaletara eraman behar da, bankuko egiaztagiriarekin batera. (Asteartetik larunbatera, 17:00tik 20:00etara)\nZorrotzako Mendizaleen lehenengo irteera: ibiltaritza Otxandion


2019ko ekainaren 20a, osteguna | Ordua Euskal Herrian 17:39:17\n“Greziak ezin dio xantaiarik egin ez Alemaniari eta ez Europari” esan dute Angela Merkelen alderditik, eta askok ulertu zuten justu kontrakoa ari zela gertatzen, hots, Europak mehatxu egiten diola Greziako hautesleriari. 2015ean Europa osoa astinduko duen partida gogor baten lehen kapitulu garrantzitsua jokatzen da Grezian.\nIrudi hau da Dimitris Michalakisek bere blogean eta Vice hedabidean iazko maiatzean ipinitako “Four Years of Austerity in 40 Pictures“ (Lau urteko murrizketak 40 argazkitan) bildumako bat, gordinen artean bigunenetako bat: gazte langabetu bat harresian eserita. Internetez osorik eskuratu daitekeen bildumaren argazkiek beren oineko testu laburrekin eskaintzen dute Greziako jendeei urteotako krisiarekin eta Europak ezarritako murrizketekin gaineratu dieten infernua. Langabezia, erretiroen mozketak, zerga berriak, txirotasuna, klase ertainaren hondoratzea, etxerik gabeen ugaritzea, etorkinen kontrako erasoak, osasun sistemaren hondoratzea, prostituzioa, gaixo psikikoen abandonatzea... 40 argazkik ez dute agortzen, ordea, Troikaren aginduek eragindako miseria guztia. Gutxi zabaldu da azken urteotan Greziako azienden artean ere izurriteak ugaritu direla, albaitari faltagatik.\nAntonis Samarasek ahaleginak eta bi egin ditu aginteari eutsiz Greziak jarrai zezan Troikaren aginduak betetzen. Abenduaren 29an galdu zuen azken bozketaren aurretik diputatuak erosten ere saiatu zen, greziar guztiek ikusi dute, ustelkeria delituak pertsegitu behar dituzten epaileek ezik. Alferrik.\nSamarasen eta oro har Grezian Europako establishmentaren planak aurrera ateratzen aritu den eskuinaren arazoa da herrialde horretan haragi bilakatu direla ekonomialari burutsu askok aspalditik iragartzen zituzten hondamendiak: 2008an lehertutako krisitzarrari erantzuten baldin bazaio 1929an erabilitako errezeta berdinekin, 1930eko hamarkadako ondorio tristeen berdinak ekarri behar zituztela.\n2015ean, Grezia odolusturik dago ia bost urtetan bere ekonomia eta gizarte bizitza osoa mutilatu eta txirtxilatu dituzten delako Memorandumei esker. Europako Banku Zentralak, Europar Batzordeak eta Nazioarteko Diru Funtsak osatzen duten Troika famatuak ezarritako politikek errekara eraman dute Grezia.\nTroikak egindako sarraskia azaltzen dute hainbat datu estatistikok. Populazioaren %17k ezin ditu oinarrizko beharrak ase. Langabezia %27an dago. 250.000 familiaz goiti kanporatu dituzte beren etxeetatik. Herrialdearen defizita lau urtez okerragotu da 2010eko %11,1tik 2014ko %12,2ra; kanpo zorra igo da %146tik %175ra. Barne Produktu Gordina erori da %20.\nOsasun sistema eraitsi, gaixoei gehiago ordainarazi, malaria bezala desagertutzat zeuden eritasunak ugaritzen, hiesagatiko heriotzak bezala, suizidio tasak handitzen, argindarrik gabe bizi direnen kopuruak ere bai, gaixo diren milaka haur... Numero hotzak diren estatistikok milaka herritarren milaka drama zehatzetan mamitzen dira, horietako askoren kontakizuna ere erraz eskuratu dezake nahi duenak.\nPanagiotis Grigoriou antropologoak Greek Crisis blogean ederki laburbildu duenez, Samarasen arazoa dagoenekoz ez da orain arteko logikan ezkerrari botoa emango dion hautesleria, baizik eta zehazkiago soziologiaz eskuinean kokatutakoa. Ezker-eskuin eten horiek ez dira iraganean bezain garrantzitsuak, krisiak kaltetutako jende ugarien artean klase ertainekoek ere ikusi dute katastrofea nahitara antolatu eta planifikatu dutela, eta epe laburrean ezingo zaiola buelta eman.\n“Troikaren programak –dio Grigoriouk– larriki zauritu ditu enpresa libre txiki eta ertainak, etxe eta lurraren jabegoa –erdiko klaseak gizartean igotzeko dauzkan mugikortasun estrategien bizkarrezurra–, soldatak, jubilazioak eta, azkenean, baita funtzionarioak ere, orain arte Demokrazia Berriaren eta PASOKen bipartidismo historikotik oso hurbil zirenak. Azpimarratu behar da ustelkeria, nepotismoa eta klientelismoa sustatu dituztela Troikaren memorandumaren aldekoek, neoliberalismo erasokorrez beztiturik, baina oraingoan xehetasun txiki batekin, Atenasen entzuten den moduan: ‘Denentzako ez dago orain’. Oso gutxi eta ondo kokatuentzak bakarrik dira Memorandumaren mesedeak”.\nTroikaren errezetentzako testa\nEuropar Batasuna Alemaniaren agintaritza zorrotzaren pean XXI. mendeko krisi itzelaren aurrean ezartzen ari den irteera neoliberalak gero eta kritiko gehiago dauzka 2015ean. Nazioarteko Diru Funtseko agintariek ere aitortu dute huts egin dutela pribatizazio eta murrizketetan oinarritutako bere formulek... nahiz eta gero MDFeko inork ez duen ordain gisa dimisiorik eman.\nEz da ezkerra bakarrik Greziako eta oro har Europako formulon egokitasun teorikoa auzitan jartzen duena, sisteman ondo txertatutako erakunde eta aditu asko dira kritiko Berlinek ezarritako dotrinarekiko. Baina Troikaren atzean dagoen Europako establishmenta ez dute hainbeste kezkatzen adituen kritika teorikoek, herrialde ezberdinetan indartzen ari diren kontrako mugimenduek baino. Horregatik ulertu du zenbaitek Berlindik eta Bruselatik zabaldutako mehatxuek Greziari presio egitea adina bilatzen zutela Espainian, Frantzian, Italian eta baita Irlandan ere politika ekonomikoaren aldaketaren mezuarekin indartsu datozen talde ezkertiarren muturretan hesia jasotzea.\nHauteskundez beteta heldu da 2015a. Hego Euskal Herrian udal eta foru erakundeetakoei eta izatekotan Kataluniakoei bezala Espainiakoei begira bizi ginenok bat batean Grezia ikusi dugu astintzen europar guztien agenda. Ondoren etorriko dira gehiago kontinente osoan. Eta denetan, suziri baten ziztuan igo den Podemosen eraginak erakutsi duenez, krisiaren aurreko estrategiak eta hauek herritarren gain murrizketa basatiekin ekarri dituzten ezin biziak protagonismo handia izanen dute.\nGrezian austeritatearen kontrako predikuak darabiltzaten indarrei kontrako sua piztu diete Bruselastik. Ez dagoela alternatibarik, zorrak pagatzeko direla, utikan egindako zorren auditoriarik, eta Merkelen errezeta ortodoxoei uko egitera ausartzen dena eurotik kanpo joango dela, zeina esatea bezala baita Europatik fueratuko dutela.\nMehatxuokin ez badute lortzen Syrizari garaipena eragoztea, aditu batzuek aurreratu dute –ez zegoen aztia izan beharrik– agintea klase guztietako oztopoz trabatuko diotela. Soilik NDFak egin duen bezala kredituak etetearekin, Greziak ez du asko gehiago behar egun batetik bestera erabat kolapsatzeko.\nHala ere, gero eta gehiago dira Greziarekin –Syrizarekin, alegia– zorraren parte baten barkamena negoziatu beharko dela uste dutenak. Horretarako urrats inportanteena emana daukate, egia esan, lehen korporazio handienak ziren zorrak orain estatuek eta Europak bere gain hartu dituztelako. Diru publikoekin errazago negoziatzen da.\nPablo Elorduyk Diagonalen idatzi duen moduan, “La disputa por la europa social empieza en Grecia”. Europako eliteek beren nagusitasunari tinko eutsi nahian Grezian demokrazia bera jarri dutela arriskuan salatu dute Frantziako hainbat intelektualek plazaratu duten “Grèce: Rendons-leur la démocratie! (Troïka basta !)” agirian: “Europar Batasuna, europar agintariak, Nazioarteko Diru Funtsa, burtsako kalifikazioko agentziak: laga zuen xantaia, bukatu Greziako hauteskunde kanpainan muturra sartzea! Utzi herriari erabakitzen!”.\nPanagiotis Grigoriou ez da baikor Grezian eraso horri aurre egiteko ahalmenaz: “Beldurra bilakatu da Europako agintariek daukaten azkenetako arma, hauteskundeen emaitzak faltsutzea den azken-azkenaren aurretik”.


Uda . Deia, Noticias de Bizkaia\nKarmele. Jaio - Viernes, 30 de Junio de 2017 - Actualizado a las 06:00h\nARANTZAK ez daki nola disimulatu bere ezinegona. Urtero gertatzen zaio ekaina heltzen denean. Lagunekin zerbait hartzen dagoenean, baten batek beti esaten du gogo handiz jada ez dela ezer geratzen udako oporretarako, eta beste guztiek irribarre egiten dute orduan, eta topa egiten dute, pozik, oporren atarian gaudelako, azkenean heldu delako uda, atseden hartzeko garaia, ondo pasatzekoa. Arantzak, orduan, ez daki nola disimulatu bere ezinegona, izan ere, uda garaia heltzear dagoen bakoitzean gaizki sentitzen da. Arantzarentzat udak ez dakar berarekin inolako arintze sentsaziorik. Arantza senargabeko ama da. Bi ume ditu. Ekainaren bukaera eta uztaila guztia udalekuetara bidali behar izaten ditu umeak, bera lanean dagoelako eta ez duelako haiek norekin uzterik. Udalekuetako ordutegiagatik izaten du beti istiluren bat laneko nagusiarekin. Bederatziak arte ez dira sartzen eta ordu erdi beranduago sartu behar izaten baita lanera egunero. Honek gaiztotu egiten du giroa bulegoan. Urtean zehar errekuperatuko ditu ordu horiek, hala agintzen dio nagusiari.\nAbuztuan hartuko ditu oporrak, ez dauka beste erremediorik. Hilabete horretan umeekin egon behar du, hauek berriz ikasturtea hasi arte, eta gainera bakarrik bizi den bere aita hilabete horretan herrira eramaten du, eta han pasatzen dute uda, denak etxe berean. Eta halakoak dira, beraz, Arantzaren oporrak. Umeak zaindu, aita zaindu, eta, ahal duenean, herriko igerilekuan bainatu, sartu eta irten, presaka ibiltzen delako, teorian presarik ez dagoen hilabete horretan. Baina aita ordu batetan bazkaltzera ohituta dago, eta bazkaria prestatu behar izaten dio;erosketak egin behar ditu;etxea jaso…\nAbuztuan desio bat izaten du beti. Desio ezkutu bat. Iraila noiz helduko den desiratzen egoten da. Eta herriko lagunek oporrengatik topa egiten dutenean, berak ez daki nola disimilatu bere ezinegona, eta askotan topa egiten hasi baino lehen, etxerantz abiatzen da. Garbigailua martxan utzi duela esaten die, adibidez, eta jada bukatuta egongo dela. Eta han doa, udaz nazkatuta, arropak eskegitzera.


txintxarri.eus: Enpresa eraikitzaileek sortutako komunikazio talde batek egin du proiektuaren aldeko diskurtsoa, GuraSOSek jakinarazi duenez\nEnpresa eraikitzaileek sortutako komunikazio talde batek egin du proiektuaren aldeko diskurtsoa, GuraSOSek jakinarazi duenez\n'Esan baietz adostasunari' lelopean, manifestazioa antolatu du GuraSOSek otsailaren 23an, igandea, Donostian. Ekitaldi jendetsua egin dute gaur; Zubietako erraustegiaren kontratua erakutsi dute\nLepo bete da kultur etxeko auditorioa, Gurasosek antolatutako ekitaldian. Argazkia: GuraSOS.\nTxintxarri 2019/02/10 18:15\nZubietako erraustegia eraikitzen ari diren enpresek (Urbaser eta Meridiam dira garrantzitsuenak) sortutako "itzalpeko komunikazio talde bat" arduratu da azpiegiturari buruz hitz egiteko estrategiaz. GuraSOS elkarteak dio proiektuaren aurkako eragileen eragina gutxiagotzea eta oposizioko taldeen aurkako diskurtso bat egituratzea izan direla talde horren helburu nagusiak. Konfidentziala da dokumentu hori, baina GuraSOSek lortu du txostena eskuratzea. Horren berri izan bezain pronto gizarteratu du: ekitaldi jendetsua egin du gaur eguerdian, Manuel Lekuona kultur etxeko auditorioan. Leporaino zegoen aretoa. Otsailaren 23rako (larunbata) antolatu duten manifestaziora deitu ditu herritarrak. Esan baietz adostasunari izango da leloa. Promozio bideo bat ere egin dute ekitaldia iragartzeko.\nIngurumen Kultura eta Komunikazio Plana du izena dokumentuak. Estrategia bat garatu du, gizarteak proiektua "atzeraezina" den errealitate gisa ikus dezan, eta "orain arte axolagabeak eta pasiboak" izan diren kolektiboek babesa eman diezaioten. Azpiegituraren onurak nabarmentzeko diseinatutako plana izan arren, egileak kontziente dira proiektuak errezeloa sortzen duela herritarrengan. "Ate irekiak, egokitutako irtenbideak eta herritarren kezkak entzuteko solasaldiak" egitea aurreikusi zuten, GuraSOSek jakinarazi duenez.\nHizkuntzarekin jolastu du komunikazio taldeak erraustegia mozorrotzen saiatzeko. Esate baterako, "hondakinak" kontzeptuari "baliabideak" deitzen diote. 25 orrialde ditu txostenak; segmentu sozialak eta ongi aztertutako jarduerak jasotzen ditu, besteak beste. Iritzi publikoari buruz ere hitz egiten du: "Ongi kudeatuz gero, proiektuari buruzko gatazkak gutxitu daitezke, lanak erraztu eta azpiegitura irudi aktiboan bilakatu". GuraSOSek nabarmendu du "esperientzia asko" dutela komunikazio plana diseinatu duten pertsonek. "1994tik hiri hondakinak kudeatzeko Gipuzkoan sortu diren egitasmo gehienen komunikazio estrategiak diseinatu ditu talde horrek".\nEkitaldia bukatu baino lehen talde argazki erraldoia atera dute auditorioan elkartu diren ehunka pertsonek. Atxikimendu kanpaina bat egiten ari dira, otsailaren 23ko manifestazioaren harira. Herritarrek argazkiak ateratzea nahi dute, hatzak goruntz, "atsegin dut" ikurra egiten. Parte-hartzaileek bidaltzen dituzten irudiak webgunera igoko ditu GuraSOSek.


«Alegiak eta poemak»\nHaritschelharrek eta Xarritonek erakutsi dutenez  Jules Moulier «Oxobi» ezizenez, Bidarrain (Nafarroa Beherean) jaio zen 1888ko apirilaren 7an. Aita Begiederreko guarda izaki han hemenka ibili zen (Lasa, Anhauze, Sokoa, Ahurti), Baigorriko Bastida auzoan dagoen Oxobian zenbait une igaroz; ezizena dudarik gabe hemendik datorkio, etxaldearen oroigarri gisa.\nUda parteko oporraldiak bestalde, amonarekin igarotzen zituen Larresoron, eta hain zuzen ere Larresoro bertan dagoen Seminarioan sartu zen bere ikasketak burutzera, ondoren Maulen lehenik eta Nai-eko Seminario Nagusian gero (Biarnon) jarraituz hauek, Baionako Seminarioa 1906az geroztik Gobernuaren aginduz itxita bait zegoen. Dirudienez, bertan ikasten ari zela sortu zitzaion euskaltzaletasuna, aldez aurretik ez bait zuen euskararen ezagupen handiegirik ez eta soberako euskaltzaletasunik.\n1912an apeztu zen, Hiriburun jardunez bikario gisa. Naien hasi zen poesiak idazten eta argitaratzen Eskualduna aldizkarian, Hiriburun zegoela Hiriart-Urrutyrekin jardun zuen aldizkari-lanetan laguntzen.\n1921.ean, gerratea amaitu ondoan, hainbat gazte euskaldun elkartu zen Uztaritzen, euskararen nahiz euskal kulturaren alde zerbait egin nahian, hauen artean Barbier, Dassance, Dufau, Choribit, Elissalde, Blazy, Saint-Pierre, Apezteguy eta Oxobi bera besteak beste. Bilera hauen fruitu dugu Gure Herria aldizkariaren sorrera, bertan jardungo du gure egileak poemak, artikuluak nahiz bestelako lanak burutzen.\n1928an Saldunbide Hiriburuko erretore izendatu ondoren, Oxobi Donostirira bidaltzen dute. Hemen igaroko ditu bere bizitzako hamairu urte lanean, 1941 ean Arrangoitzeko (Lapurdi) erretore izendatzen duten artean, non hamalau urte igaroko dituen.\n1955eko otsailaren 7an lanari utzi behar izan zion, osasun arazoak zirela eta 1958an hil zen Arrangoitzen bertan.\nOxobiren lana mardula izan dela esan daiteke, Heiatik zerura, Alegiak, Botz-oihu, deiadar, nigar, Haur-elhe haurrentzat, eta Oxalde argitaratu zituen bost liburuez gain, Gure mendiak, Nola gauden eskualdun pastorala, eta Urrikalmenduzko parabolak argitaragabeko obrak ditugula nahiz aldizkari eta gisakoetan idatzi zituen artikulu eta poemak kontuan hartuz gero.\nGoian aipatu den moduan, euskaltzaletasuna —euskararen alde lan egin zuen neurrian, bai eta bere obra guztia oro har euskaraz idatzi zuenez— jadanik Larresoroko seminarioan zela bizkortu zitzaion, irakasletzat Adema, Hiriart-Urruty, Barbier eta A. Abbadie izan zituen bitartean, ikasle moduan ere bertan jardunez L. Dassance eta J. Elissalde, besteren artean, Haritschelharrek  eta Villasantek  diotenez.\nIkasketak burutzen zituen une hauetan —1905 inguruan— frantses gobernuak Pabeko prefetaren bitartez gogor eraso zuen euskara, katixima bera euskaraz eman izanagatik hainbat apaiz zigortuz, halere, Oxobik hizkuntzaren alde lanean jarraitu zuen azken urteak arte, bai eta euskaraz ari zitezen bultzatuz garaiko gazteak.\nIdatziriko lehen poemak 1911. urtean agertuko dira argitaraturik Eskualduna astekarian, «Otsobi» ezizenez (gerora «Oxobi» izatera pasako dena), ondoren bertan poema eta alegi ugari ere plazaratuz.\nLehen liburuxka 1913 urtean agertzen da Baionan, non baden Boz-oihu! Deiadar! Nigar, lehen urte hauetan idatzitako poemen bilduma dugu honakoa, guztira 60 orrialdetakoa.\nEskualdunan idazten eta lanean jarraitzen duen bitartean, Almanakarako ere hainbat idazki prestatuko du.\n1922 urte inguruan Elissalde, Dassance, Apesteguy, Barbier, Choribit eta Saint-Pierrerekin batera Gure Herria hilabetekaria sortuko du, hemen irakurri ahalko dugu «Bertzen irakurgaietan», «Harpeko sainduaz», «Euskaltzaleen biltzarra», «Gipuzkoan eta Bizkaian gaindi» eta gisako izenpean idatzi zuen artikulu saila. Halere, artikulu sorta hau interesgarria den arren, Gure Herrian lehen alegiak idazten hasi zelako da batez ere nabarmengarri garai hau.\n1926an plazaratzen du Baionan Alegiak liburuxka, ordurartean idatzitako alegien bilduma dena. Liburu honek ere 60 orrialde izango ditu, tartean marrazkiak agertzen direlarik.\n1935ean ordurate idatzitako erlijiozko poema gehienen bilduma aurkezten digu Liburu moduan, Heiatik Zerura. 28 orrialdetako argitalpen hau Baionan izango da inprimatua, lehen orrialdean «Ego sum via, veritas et vita / Ni nuzue bidea, egia eta bizia» esakuna agertuz.\n1944 urtean argitaratuko du azken librua: Haur elhe haurrentzat. Izenburu berak adierazten duenez, 41 orrialdetako lan hau haurrentzat eta gazteentzat idatzitako hainbat poema eta alegiren bilduma da.\nAurrean aipatu den moduan, liburuxka forma pean argitaratu zituen hauezaz gain, poemak, alegiak, artikuluak eta prosazko lanak ugariak dira, Eskualduna, Gure Herria eta Almanakan aurkitzeaz gain, La Herria, Aintzina, Euskal Erria eta Pressen irakur ditzakegularik. Kontuan hartu beharrekoak dira bestalde, gaur egun oraindik argitaratu gabe dauden beste obrak, poema bitxiak agertzen bait dira bertan, eta argitaratu direnekin aldenduz gero, Oxobiren egikerak izan zuen bilakaera ikusi ahal izateko baliagarriak gerta dakizkigukeenak.\nZer esan bestalde prosagileari buruz? poesia lanak gehiago landu bazituen ere, ez zela alor honetan hankamotz gelditu. «Bertzen irakurgaietan» saila oparoa eta aberatsa da; bertan, «Euskararen batasunaz», «Laborarien gidaria», «Semetxia» eta «Euskalduna» artikuluak topa ditzakegu, besteri entzun edo irakurritakoen inguru idatzitako artikuluez gain. Gure Herrian idatzitako artikulu sorta hau, 1921-1924 bitartean landutakoa da, hamaikaren bat izanaz orotara.\n«Gipuzkoan eta Bizkaian gaindi» izenpean idatzitako prosa lanen artean «Zazpiak bat» eta «Batzu eta bertzeak» bera ditugu.\nEuskarari buruzko artikulu mordoa ere idatzi zuen, «Koplak», «Bertsularien primak», «Pertsularien dohain-eginbideak», «Gureak gure» eta antzekoak. Hauek ere Gure Herrian aurki daitezke, 1924-1937 bitartean.\nOmenezkoen artean «Tene», «Jean Etchepare», eta «Jean Barbier» daude.\nFedezkoak «Sinhesten dut», Euskal Herriko mendiei buruzkoak «Mendian» eta artikulu solteak ugariak dira, urteetan zehar Gure Herrian batez ere agertuko direnak.\nArgi dago, beraz, egilea poemak direla eta (eta alegiak, batez ere) izan arren ezaguna irakurlegoaren artean, prosa lanak ere ez zirela nola nahikoak izan, eta agian egilearen alderdi ezezagunena den neurrian, interesgarria ere badela berauen irakurketa.\nGainontzeko ikerlariek Oxobiri buruz jardun dutenean, prosa lanak batez ere hartu dituzte kontuan; honela, 1956ean VII Euzko-Gogoan «Oxobi'ren olerkera biziya trobadoreetan ikusten det nik... Oxobi da euskaldunen artean trobadoreenarekin kidetasun aundiyenean ikusten detena... Oihenart eta Becas izango dira zerbaitean kide ditunak» idatziko du J. M. Leizaolak (106 orr.)\nK. Mitxelenak berriz, bere Euskal literaturaren Historia liburuan «Lírico de voz poderosa... el mejor fabulista en lengua vasca, por su vivacidad, por la maravillosa flexibilidad y poder expresivo del lenguaje» dio (150 orr.)\nL. Villasantek, berean (316 orr.), «se ha dicho que se parecía a La Fontaine, no sólo porque le gustaba el bello decir y las fábulas, sino porque tenía ciertos rasgos del escritor francés... mostraba también la sonrisa maliciosa de Leautaud» idazten du.\nLegasse berak Diogenerekin alderatu izan du.\nOnaindiak aipatu besterik egiten ez duen arren Milla euskal olerki eder liburuan, euskal poeten artean Moulier nabarmengarri dela azaltzen digu.\nZer esanik ez, Xarritonek J. M. Moulier «Oxobi» lantxoan eta Haritschelharrek Gure Herrian argitaratutakoen bilduman, egile bikaintzat dutela.\nLan honetan, Oxobi poesigilea eta alegigilea aurkeztu nahi izan dugu, irakurlegoaren artean alderdi honengatik delako batez ere ezaguna egilea.\nOinarritzat bere garaian argitaratu ziren liburuak jaso ditudan arren, honako lana egiteko garaian bestelako iturrietara jo dut, idazten eta argitaratzen jardun zuen aldizkari eta astekarietara alegia. Izan ene, liburu moduan gaiaren arauerako sailkapenak egin ziren arren, ondorengo urteetan gai beraren inguruko lanak edo sailkapen horien barnean koka zitezkeen lanak argitaratu bait zituen; bestalde, argitalpen momentuan bertan sartu ez ziren poema edo alegiak ere gehitu ditut. Honela, oinarria liburua izango bada ere, nolabait osatu egin ditut kanpoan gelditu zirenekin edo ondoren argitaratuekin .\nProsa lanak gaurko lanetik kanpo utzi behar izan dira, orri kopuru aldetik poesien nahiz alegien antzekoa bait da, eta esan bezala poeta-alegigilea aurkeztu nahi izan da, honela, beste lan baterako gaitzat gelditu dira.\nPastorala agertzearen arrazoia berriz bestelakoa da: Oxobiren alderdi ezezagunenetakoa izatean, irakurtzeko aukera eskeintzea eta egilearen egikera bitxiaren berri ematea.\nEstiloari dagokionez, herrikoia dela esan daiteke, alegietan nahiz poemetan zehar darabiltzan egikerak kontuan hartuz gero. Poemen hasieran, maiz asko doinuaren berri ematen digu, irakurlegoari aurrean duena abestu ahal izateko aukera eskainiz-edo.\nEz darabil irudi estilistikorik kasik, metaforak eta sarritan agertzen diren elipsiak kenduta. Elipsietara jo izateak, poema eta alegien egitura berak baldintzatzen du, ahapaldien eta puntuen silaba metriko kopuruak adizkien erabilera urria eta hitzen ezabaketa nahiz hauen laburtzapena eskatzen baitu; kontuan izan beharrekoa da orobat, estiloari azkartasuna eta arintasuna eman nahi berak ere hizkuntza aldetikako murrizketa hauek ekarriko dituela.\nAtsotitzen eta esapideen erabilera —inoiz jatorrizkoak zerbait aldaturik— alegietan nabarmenduko da batez ere: Orhin sortu den xori garbia, Orhin baizik ez da laket modukoak, hauek herrikoiak eta garaiko irakurlegoaren artean zabalduak zeudenak izango dira. Elearen errepikapen jarraituak ere noiznahi aurkitu ahalko ditugu: farra-farra, zista-jasta, hegi-hegian, etab.\nBertsoetako puntuak orohar ez dira aberatsegiak, izan ere usu jotzen baitu kasu marketara eta modu berean jokaturiko adizkietara. Hau poemetan gertatuko da batez ere, alegietan ez delako zehatzegia izango puntuei dagokienez eta beraz hitzen amaierekin jokatuko duelako.\nNeologismoez egiten duen erabilera aipatu beharrekoa da. Egilearen produkzio garaia —mende hasiera— eta ekialdekoa zela kontuan hartuz gero, nabarmentzekoa da mendebaldean une haietan neologismoen nahiz bestelako egitekeren (aditz trinkoen erabilera adibidez) erabilera: batzoki, maketo, gudukari. Ekialdeko idazleen artean garai haietan behintzat ez zela gisako neologismoen erabilerarik egiten esan daiteke —mendebaldean ez bezala!—, honengatik gure egileak honelakoak azaltzean, mendebaldeko literaturaren berri bazuela argi adierazten digu. Honek dudarik gabe erakusten du poemen eta alegien egitura herrikoia izan arren, idazle ikasia eta landua zela, garaikideekiko behintzat.\nFonetika: Bokal elkarketa bitxiak ematen dira, asimilazio-disimilazioak maiz azalduz; hauek metrikak eragindakoak izango dira, bertsoaren puntuak hala eskatuta. Kontsonante aldaketa eta alternantzia nabarmenenak «1/r» eta «1/n» artekoak ditugu: nasai / / lasai, daldara, baldin / bardin. «nd» talde kontsonantikoaren bigarren elementua isilpean uzten du: menean.\nSinkoperik ere aurkituko dugu, abre kasua lekuko.\nHerskariei dagokionez, gorren eta ozenen arteko alternantzia aipatu behar da: horgo / horko.\nHitz elkarketetan, kontsonantea, bokala nahiz silaba isilpean uztera joko da: nekizerdi, nahitez, etxehandik, etxogi, neke (eta) izerdi, nahi eta ez, etxe handiak eta etxe(ko) ogia ordez.\nDeklinabide kasu markei dagokionez, datibo pluralean -er gehienetan agertuko bada ere, -eri ere ikus ahalko dugu: bertzer, guzier, baita zoazineri. Adlatiboan -(eta)rat darabil: niganat, aztaletarat, egungorat. Soziatiboan orohar -kin erabili arren, -kilan ere agertuko da: espantuekin, sakekin, baina makhilekilan.\nGaldegaietan, esplikatiboak -tako atzizkiarekin agertuko dira ohi moduan, mendebaldeko -gatik beharrean: zertako, zergatik ordez. Galdera perpausetan, adizkiari -a marka ezartzen zaio: dea, dakoia, ditakea, duguia, al da, al dio, al daiteke, al dugu beharrean. Halere, kasu bakar batean al-en pareko den ahal partikula darabil.\nIzen ordainei dagokionez, hirugarren pertsona singularrean, «i» ezarri da diptongoaren ondoren, hiatua hausteko: hauien, hauiek.\nAtzizkietan, -(za)leren parekoa den -lier darabil: pestalier, ikuslier, -ño atzizkia usu ageri da: urtsoño, abarño, bareño.\n—Aurrean aipatu diren bokal aldaketek eragin zuzena izango dute—adizkiengan. Honela, diptongoaren aldaketak —izan aditzarekin batez ere— eta monoptongaketak izango ditugu.\nIzan aditzean zaut nahiz nun, gituk ditugu, zait, naun, gaituk ordez, monoptongaketara jo delarik.\nEdin formakoek ere aldaketarik jasan dute: diten, gaiten / giten / gaitezin ditugu, daitezen, gaitezen beharrean; asimilazioak izan dira.\nEdunen adizkietan ere ginuke, zinuke, aurki ditzakegu, genuke, zenuke beharrean.\nIkus daitekeenez, monoptongaketak eta silaba aldaketak automatikoak izango dira kasik, ohar bestela gainontzeko adizki hauetan gertatzen dena: tu, ditiat ageri dira ditu, dizkiat beharrean, daizkogu, dautatet, dautak, dako, daizko nor-nori-nork formak, dizkiogu, didate, didak, dio, dizkio ordez. Beste horrenbeste gertatzen da potentzialekin: ditake, daidike, nindaike, ginio ditugu daiteke, dezake, nintzateke, genezake ordez.\nErroaren aurretiko elementuak asimilazioa bultzatuko du zenbaitetan: balakike. Lehenaldiko marka ezartzean, bokala isilpean uztera joko da: zagon ageri da, zegoen beharrean.\nInperatiboetan, erroa eta 1aguntzailea elkartzera joko da: erradak, behazu, errakok, onetsak, behazozue, hurrupazue, atxikaguzu, jakizak ematen ditu erran ezak, beha ezazu, erran ezok / iezaiok, ones ezak, beha iezaiozue, hurrup ezazue, atxik(i) iguzu, jakin ezak bananduen ordez.\nAdizkiak sarritan ez darama datibo markarik, honela, tugu bertzer, badinat, Jinkoari, ohartu da ... puskari, teatroari hurbildu da modukoak agertuz, ekialdeko egile askorengan bezala, Etxeparegandik hasita.\nMoulier Nafarroa Beheran jaio arren, han-hemenka ibili bait zen haur zelarik, gaztaroan beste euskalkirik mintzo zutenekin harremanik izanaz, eta Lapurdi bertan hainbat urte igarotzean ezin jakin daiteke argi zein euskalki zerabilen idazteko garaian. Honela, adizkietan batez ere —lexikoan ere halakorik topatu ahalko da— aurkituko dira parekotasun nabarmenenak.\nPoema jakinek izan zuten argitalpen diferenteek ere nolabaiteko arazoa sortu dute: egileak poema berdina leku eta garai ezberdinean argitaratzean, aldaketak sartu zituen batzuetan, hitzak aldatuz edo bertso osoak kanbiatuz nahiz ezabatuz; bestetan berriz, momentuan momentuko argitaratzaileak sortu ditu aldaketa horiek, lexiko mailan, bai eta bertso edo grafia mailan —grafia aldaketa gehienak Onaindiak azaltzen ditu—.\nZenbait bertsok aldaketa handiak jasan dituzte, egileak hauek berrikustearen eta «zuzentzearen» ondorioz; aldaketa hauek lehen urteetan idatzitakoekin gertatuko dira batez ere.\nPoemek edo alegiek beste batzuetan, izenburuan aldaketak izan dituzte, berriro ere lehen argitalpenera jo delarik, behin baino gehiagotan aldatuta agertu ez bada behintzat.\nArgitaratzaileak zenbaitetan, Oxobik egindako oharrak ezabatu egin ditu —aidea dela eta adibidez—; bestetan, berriz, poemak egitura aldaketak jasan ditu, bertso bakoitza bitan banatuz. Halere, kasuan kasuko aipatua izan da halako aldaketa oro, egilearen azken argitalpena mantendu delarik.\nBildumaren usadioa jarraituz, idazki guztiak egungo grafiaren arauera berdindu nahi izan dira, hizkuntzak dituen ezaugarrien berri eman dakigukeen oro bere horretan utzi den arren (palatalak direnean, adibidez).\nIzen propioen grafia mantendu egin da, egileak erabili ohi zuen moduan utziaz. Herriei edo eskualdeei dagokionez, Euskal Izendegian agertzen diren moduan ezarri dira.\nInprenta hutsak ere zuzendu egin dira, oin oharretan azaldu delarik halako aldaketarik eman denean.\nKontsonante arteko alternantzia ematen denean bestalde, gehien erabiliko den forma jarraituz bateratu da; halere, bata nahiz beste erabiltzen denetan, bere horretan mantendu da, oin oharretan aipatuaz.\nHerskari aspiratuak beren horretan mantendu dira, egilearen hizkeraren adierazgarri; hitz elkartu berezietan berriz, herskari alboan agertu ez arren aspiraketa hauek, mantendu egin dira, egileak hitz elkarketa nola sentitzen zuen ikusteko argigarri bait da; honela, basherri, ilherri adibidez beren horretan mantendu dira, bas + herri, il + herri beraz.\nHitzak elkartzeko edo deklinabide markak ezartzeko garaian, behar baino gehiagotan agertuko da marratxoa originaletan; kasu hauetan marratxoa ezabatzera jo da, kasu marka zuzenean lotuz berbari, eta hitza besterik gabe elkartuz zegokionean.\nApostrofua, bestalde, aipatzeko kontua da; hauen artean bi mailatakoak berezi diren neurrian, jokatzeko modua ere bi eratakoa izan da:\nDeklinabideko kasu marka zegokion terminotik bereizteko erabili denean (marratxoaren balio berarekin alegia), edo hitz elkarketa osatzeko erabili denean, besterik gabe ezabatu egin da.\nApostrofua aldiz, bertsoaren silaba metriko kopurua mantendu asmoz, poesiak legezko dituen elkarketak edo ezabaketak egin ahal izateko erabili denean, bere horretan utzi da; honelakoak izango ditugu balinbadu're, ditu're, etxek'atea eta antzekoak.\nHalakoetan argi ikusiko da bertsoaren egitura berak eskatzen duela bategiterik, apostrofa adierazgarri izan dadin baliagarri delarik.\n J. Haritschelhar, Oxobiren lan orhortgarri Zonbait, Gure Herria, Baiona, 1966; P. Xarriton, J.M. Moulier «Oxobi», Bidegileak, Eusko Jaurlaritza, Hizkuntza Politikarako Idazkaritza Nagusia, Gasteiz, 1990.\n Op. Cit. 1. orrialdea.\n L. Villasante, Historia de la literatura vasca, Oñati 1979.\n Lanok nondik hartuak izan diren iturrien zerrendan adierazten da


SEA Arabako metaleko langileei lan erreforma inposatzeko apustuan berretsi da | LAB SINDIKATUA\nIndustria Metalgintza SEA Arabako metaleko langileei lan erreforma inposatzeko apustuan berretsi da\nSEA Arabako metaleko langileei lan erreforma inposatzeko apustuan berretsi da\nLABek gaur goizeko Arabako Metaleko mahai negoziatzailean patronalak berriz ere erakutsitako jarrera salatu eta Jaurlaritzari halako jarreraren aurrean ixilik jarraituko duen galdetu dio.\nHalaber, SEA bere planteamenduetan berretsi da. Hau da, metaleko hitzarmena berritzeko negoziazioak hasi zirenetik, orain dela 3 urte, jarrera gogor bera mantendu izan du. Ez du inongo urratsik eman.\nSoilik 2014 eta 2015erako % 0’5ko soldata igoera ziztrin baten truke (2011,2012 eta 2013 0, soldata izozketa), eta beti ere BOTHAn argitaratzeari baldintzatuta (beraz, % 0’5koa baino txikiagoa), hainbat eskubideen galera bilatzen du (malgutasun orduak 70etik 120ra handitzea, lizentzietako eskubideak galdu, delegatu sindikalaren eskubideak, etab) eta hitzarmenaren inaplikazioa erraztea, ORPRICCErako ateak erabat irekiz.\nHori bakarrik ez, hitzarmena indarrean dagoela berresten duen TSJPVren sententziari helegitea jarri dio. Bateragarria al da fede onarekin hitzarmen berri bat negoziatzea eta egunean dagoen, patronalak berak sinatu zuen hitzarmena, ez errespetatzea?\nHalako jarreraren aurrean, Eusko Jaurlaritzak ixilik jarraituko al du?\nHalako planteamendu eta jarrerarekin, ezin da inolako akordiorik lortu.\nLAB, patronalarekin alderatuta, 3 urte hauetan zehar etengabe aritu da planteamendu berriak egiten. Beti ere, akordio justu bat lortzeko helburuarekin eta langileentzat aplikagarria eta eskubideen bermea izango duen hitzarmena lortzeko asmoarekin. Negoziazio mahaian idatziz aurkezturiko proposamenak honen adierazgarri dira zein herrialdeko hitzarmenaren aldeko mobilizazioak.\nBaina patronalaren jarrera larria eta arduragabea izanik, are larriagoa da halako jarrera mantentzen uzten dieten sindikatuena. Zer gehiago behar da CCOO, UGT eta ELA sindikatuek LABekin bat egin dezaten herrialdeko hitzarmenak defendatzeko? Patronalaren jarrera kritikatzeaz haratago, herrialdeko hitzarmenak defendatzeko zer egiteko prest dauden argitu beharko dute.


bizikleta aparkalekuak « Prentsa oharrak\nKategoriak: Sailkatu gabea — Etiketak: bizikleta aparkalekuak, ordenantza — Komunikazio Zerbitzua / Servicio de Comunicación — 19 otsaila 2021 10:58\nIzan ere, bizikleta elementu garrantzitsua da Gasteizko Mugikortasun Planean, bizi-kalitatearen, segurtasunaren, efizientziaren eta iraunkortasunaren alde jokatzen duen garraiobidea den aldetik. Bestalde, bide publikoan bizikletentzako aparkalekuen eskaerak gora egiten duen neurrian, espazio publikoaren okupazioarekin eta bizikidetzarekin lotutako arazoak ere handitu dira. Gainera, kalean errazago lapurtzen dira bizikletak, eta arinago hondatzen. “Gasteizko Udalak mugikortasun eredu berria sortzeko konpromisoa hartu du Mugikortasun Iraunkorraren eta Espazio Publikoaren Planaren eta Ziklisten Mugikortasunaren Gida-planaren bitartez; eredu horretan, mugikortasun aktibo eta kolektiboa bultzatzen duten irtenbideak lehenetsiko dira banakako eta motordun aukeren gainetik. Espazio publikoaren eredu berria ere sortu nahi du, zeinean pertsonak izango baitira lehenengo eta, beraz, elkartzeko, harremanetan jartzeko eta gizarteratzeko funtzioak izango baitira nagusi zirkulazio eta mugikortasun funtzioen gainetik“, azaldu du Mugikotasunaren eta Espazio Publikoaren zinegotzi Raimundo Ruiz de Escuderok.\nAsmo horrekin, Udalbatzak aho batez onetsi du gaur goizean VGbiziz bizikleta-aparkaleku seguruan sartzeko eta aparkalekua erabiltzeko baldintzak arautzeko ordenantzaren proiektua. Besteak beste, lekuak alokatzea ahalbidetuko du araudi horrek, txandakako erabilerarako edo egoiliarrentzat. Alegia, herritarrek lekuak aldi jakin batez erabili ahalko dituzte aparkatzeko, edo leku bat esklusibotasunez esleituta izan dezakete. Orobat, Udalari bide emango dio VGBiziz sistema erabiltzen duten bizikletak erregistratuta egon daitezen galdatu ahal izateko etorkizunean.\nOrdenantza VGBiziz zerbitzuko bizikleta-aparkaleku publiko estali eta seguruko instalazio guztietan aplikatuko da, eta alderdi hauek arautzen ditu, besteak beste: zerbitzua erabiltzeko baldintzak, abonamendu modalitateak, ordainketa, zerbitzuan alta eta baja ematea, bizikletak aparkatzeko eta hartzeko prozedura, erabiltzaileen eskubide eta betebeharrak, eta zigortzeko erregimena. Bestetik, ahalegin berezia egin da ordenantzak zerbitzu inklusiboa bermatu dezan. Oraingoz, moduluak egun bateko, hiruko edo sei eguneko abonamenduen bidez balia daitezke. Ordainketa PVERDE aplikazioaren eta www.parkingverde.com webgunearen bitartez kudeatzen da. Esteka honetan aurkituko duzu zerbitzuari buruzko informazio guztia: www.vitoria-gasteiz.org/vgbiziz.


Euskal gazteek etorkizuna irudikatu dute ‘THE FUTURE GAME. BIHAR ZER?’ inkestan - BBK Kuna | Gizarte Berrikuntzaren gunea Bizkaian\nEuskal gazteek etorkizuna irudikatu dute ‘THE FUTURE GAME. BIHAR ZER?’ inkestan\n“Nolakoa izatea espero duzu Euskal Herria 2050ean?” da ‘The Future Game. Bihar zer?’ ekimenaren premisa, eta proposamen hori joan den urrian abian jarri zen ‘The Future Game’ ekimenaren barruan kokatzen da; inkesta bat egin zitzaien 18 eta 35 urte bitarteko 800 euskal gazteri, gure etorkizuna zelakoa irudikatzen duten jakiteko. Inkesta horrez gain, ekimenak esperientzia gamifikatu bat ere jarri du martxan, ‘2050 Esperientzia’ deiturikoa: hemen ehunen bat gaztek inpaktuko proiektuak egin dituzte, eta konponbideak irudikatzeko eta prototipoak garatzeko datozen joerak irakurtzen ikasi dute.\nInkestaren emaitzak eta online esperientzia gamifikatuaren ondorioak BBK Salan aurkeztu dira gaur goizean.\n‘The Future Game. Bihar zer?’ DOT kooperatibak, BADALABek, EITBek eta BBK Kuna: GJHen Etxeak sustatu dute. Lankidetza-prozesu bat izan da, gazteak aktibatzea ardatz duena, eta erakundeentzat berebiziko garrantzia duena, lankidetzan eta ikuspegi partekatuan lan egiteko konpromisoa baitute gizarte gisa ditugun erronkei aurre egiteko.\nEkimenaren sustatzaile guztiak bat datoz beraren irismena positiboki baloratzerakoan. Izan ere, komunitate digital horretan Euskal Herri osoko 13.000 gazte inguruk parte hartu dute beren iritzia emanez, eta, horrela, gertaera historiko bat izan da gure herrialdeko gazteen parte-hartzean.\n‘2050 Esperientzia’: Etorkizuneko kuadrilla\n‘The Future Game. Bihar zer?’ delakoaren barruan ‘2050 Esperientzia’ sortu zen, gazteen erronketan gehiago sakontzeko. 15 eta 30 urte bitarteko 100 gazte aniztasun handiagoko eta jasangarritasunarekin sentsibilizatuago legokeen kuadrilla irudikatzen saiatu dira. 30 eguneko lan-prozesu parte-hartzailea, anitza eta ludikoa egin dute, eta guztien artean 2050eko agertokiak marraztu dituzte:\nZaintza-ministerio bat, osasun mentala eta zainketa komunitarioak bermatuko dituena, irudikatzen dute.\nLehengoratzeko politikak: klima-aldaketaren ondorioak saihesteaz gain, kalteak ere konponduko lituzketen legeak.\nErabiltzen ez diren eraikin publikoak berrikustea, herritarren beharrizanetara egokitzeko.\nAisia fisikoa eta birtuala aldi berean.\nElkarrizketa eleanitzak bermatuko dituen teknologia.\nMigrazioen Museoa, gizartearen aniztasunaren erakusgarri.


Trauma ekonomikorik gabeko banantzeak | Revista\nMatrimonio-banantze eta dibortzioa : Trauma ekonomikorik gabeko banantzeak\nBanantze eta dibortzioetan finkatzen dituzte (izatezko bikoteetan harik eta nekezago) epaitegiek bikotekide bakoitzaren pentsio orekatzailearen munta eta premia\n/imgs/20070301/img.derechos.01.jpg Senar-emazteen banantze eta dibortzioak, liskarren ondorio ez ezik, dirua tarteko, bi pertsonak elkarren kontra ezartzeko motibo ere izan daitezke. Eta, jakina, goiko postuak diru-kontuek hartzen dituzte gehienetan. Espainiako Kode Zibilak xedatua duenez, ezkontideek familiaren mesedetan jardun behar dute eta etxeko ardurak eta seme-alaben eta gainerako senideen arreta partekatu. Halaz ere, etxeko, seme-alaba eta gainerako senideen arduretan bikotekide bidetako batek bakarrik (edo besteak baino askoz ere gehiago) jarduteak lan-itxaropenak galtzea ekar liezaioke, beste kidearen sustapenaren mesedetan. Egoera hori are eta larriago bihurtzen da bikoteak krisialdia bizi duen uneetan: orduan desadostasunak biderkatu egiten dira, maiz, dibortzioraino iritsiz. Senar-emazteen banantze eta dibortziatze kasuetan legeak pentsio orekatzaile baten bidez xedatua du konpentsazio hori baina elkarbizitza “izatezko” hutsa denean, egoera harik eta korapilatsuago bihurtzen da.\nNola konpentsatu beste bikotekidea?\nPentsio -“orekatzaile”- baten bitartez, legezko banantze edo dibortzioaren ondotik bikotekideetako batek jasan dezakeen bizitza-mailaren beherakada arintzeko. Desoreka ekonomikoa edo, bestela, ezkonduta zegoen garaietan baino egoera ekonomiko okerragoa nozitzen duen ezkontideak, ebazpen judizialak zehaztuko duen pentsioa jasotzeko eskubidea du, bietan posizio ekonomikorik hoberena daukanaren eskutik.\nPentsio orekatzailea jasotzeko eskubidea emaztearena ote da beti?\nEz, noski. Pentsio horren helburua, babesgabetuen egokitu den bikotekidea konpentsatzea da, sexua sexu. Baliteke eskubidea bi ezkontideetako edozeinek izatea eta baliteke, era berean, ez batak eta ez besteak ez izatea, hainbat faktore aintzat hartuta:\nAdina eta osasun egoera.\nKualifikazio profesionala eta enpleguan sartzeko aukerak.\nFamiliari bideratu den eta bideratuko den eskaintza.\nEzkontideak, bere lanarekin, bestearen jarduera komertzial, industrial edo profesionaletan kolaboratzea.\nMatri- monioaren eta elkarbizitzaren iraupena.\nBi ezkontideen ondasunak, bitarte ekonomikoak eta premiak.\nZein da pentsioaren munta?\nAlde handiak daude, batetik bestera. Hainbat faktore hartu behar dira kontuan, hala nola, famili arduraldia, adina, lana bilatzeko aukera, etab. Helburua ezkontide ohien posizio ekonomikoak parekatzea ez denez, nekez zehatz daiteke diru-kopurua; dena den, eman dezagun soldataren %15 eta %40 artean dabilela, eskuarki (batzuetan, hala ere, soldataren erdia ere izan daiteke).\nAdostasunik ez dagoenean, gorabeherak balioztatzeko eta pentsioaren munta zehazteko arduraduna epailea da.\nNola kobratzen da pentsioa?\nPentsioa hilero, onuradunaren bankuko kontuan, jasoko dela epaian zehaztuko da. Egun KPI-aren arabera gaurkotzen da.\nOrdaindu ezean, zer gerta daiteke?\nMotiboa jakin behar da. Pentsioa ordaintzeko asmorik ez dagoenean, berriro jo beharra dago epaitegietara, ordaintzeko obligazioa duenaren soldata bahi dakion.\nPentsioa betirako finkoa da?\nHori ez da nahitaezkoa. Pentsio konpentsagarria jasotzeko eskubideari mugak ezar dakizkioke. Epaileak, bikotekide bakoitzaren gorabeherak azterturik, hainbat urtetarako edo bizitza osorako ezarri ahal izango du.\nPentsio konpentsagarria finkaturik, horren munta ere berrikusia izan daiteke, ordaintzailearen edo jasotzailearen ondasunean aldaketarik gertatzean eta, noski, desoreka ekonomikoa amaitzean, pentsioa ordaintzeko obligazioa ere amaitu egin daiteke. Pentsioaren onuraduna, matrimonio bidez edo izatez, beste norbaitekin elkartzen bada, pentsioa jasotzeko eskubidea ere indargabetu egiten da.\nOrdaintzailea hiltzen denean?\nPentsioa jasotzeko eskubidea ez du ordaintzailearen heriotzak baliogabetzen. Halaz ere, herederoek epaileari pentsioa murriztu edo ken dezan eska lezakete, herentziatik pentsioa ordaintzerik ez balego.\nErrealitate sozialak izatezko bikote iraunkorrak geroz eta ugariagoak direla eta matrimonioaren eta dibortzioaren erregimen juridikoan familia motatzat onetsiak daudela esaten badigu ere, pentsio konpentsagarria ez da automatikoki horietara pasatzen baina horrek ez du galarazten bikotekideek, elkarbizitzan hasterakoan, horixe idatziz adostea. Kontu hori epaitegietan planteatzen denean, ostera, soluzioak oso-oso desberdinak dira eta batzuetan, adibidez, bikotekide bati indemnizazio ekonomikoa jasotzeko eskubidea aitortzen zaio, bere kontura beste bikotekidea gizabidez kontra aberastu egin delako. Nolanahi ere, lehendabizi elkarbizitza iraunkorra badela judizialki egiaztatu beharra dago. Kontu hori soilagoa da bikotea Izatezko Bikoteen Erregistro batean agertzen denean edo bi kideak helbide berean erroldaturik daudenean.\nIzatezko bikoteentzako aholkuak\n/imgs/20070301/img.derechos.02.jpgIzatezko elkarbizitzari ekin aurretik, bikote-bizitzan indarrean egongo diren lotura ekonomikoak eta, balizko banantzea gertatzekotan, likidazio-prozesua nolakoak izango diren zehazteak garrantzi handia du.\nItuna notarioaren aurrean eskritura publikoan edo idazki pribatuan egin eta Elkartze Iraunkorren Erregistroan -horrelakorik bada- alta eman dezakete kideek.\nDesoreka ekonomikorik gertatzekotan, bikotekide bati ordaindu beharreko diru-konpentsazioak jaso ohi dira horrelako itunetan.\nIzatezko bikoteak legezko dira Katalunia, Aragoi, Nafarroa, Euskadi, Valentzia, Balear Uharte, Madril, Asturias, Andaluzia, Extremadura, Kantabria eta Kanariar Uharteen autonomi erkidegoetan.\nBalear Uharteetako legeak, elkarbizitzaren etenak desorekarik sortu edo eragitekotan, aldian behin pentsioa jasotzeko eskubidea jasotzen du, Nafarroako legearen modura. Aragoi, Katalunia, Kantabria eta Extremaduran, diru-kopuru bat jasotzeko eskubidea aitortzen zaio bikotekideari, bestea gizalegez kontra aberastu baldin bada. Asturias, Valentzia, Euskadi, Andaluzia, Madril eta Kanariar Uharteetan, inskribatze-itunean konpentsazioak ere finka daitezke.


Iruñeko AHTa feminismoa eta euskararen defentsa, Nafarroako kanpainan\nPrestazio Handiko Trenari buruz aritu da UPN. Geroa Baik euskararen defentsa izan du hizpide. EH Bilduk feminismoa jorratu du eta PSNk sektore publikoa aukeratu du gaurko mitinerako.\nIruñean izan da Cayo Lara, 'Izquierda Ezkerra'ren ekitaldi nagusian\nIruñeko alkategaiek elkarrekin aztertu dute etorkizuneko Iruñea\nJavier Esparza eta Enrique Maya UPNko hautagaiek ohartarazi dute “akats historikoa” izango litzatekeela Prestazio Handiko Trenari “ezetz esatea”. Esparzak eta Mayak gogoratu dutenez, trena eraikitzeko inbertsio osoa (675 milioi euro) Estatuak egingo du, eta ez Nafarroak.\nEsparzaren hitzetan, Nafarroarentzat “atzerapauso bat” litzateke tren horri uko egitea. Etxabakoitzen izan dira UPNko hautagaiak, bertan eraikiko baita Iruñeko geltokia.\n“XXI. mendeko trenarekin gure konpromisoa adierazi nahi dugu”, adierazi dute.\nNafarroako Parlamentura Geroa Bairen zerrendako hirugarren Koldo Martinezek “diskriminazio positiboa” defendatu du euskararentzako, “bizilekua edozein hizkuntza eremutan edukita ere, nafar guztion ondarea baita”.\nHorrela esan du Martinezek koalizioak Iruñeko Konpainia enparantzan, Hizkuntza Eskola parean hain zuzen ere, egin duen ekitaldian.\nMartinezek, bere koalizioak defendatzen duen hizkuntza politika “diskriminazio postiboan oinarritzen dela” defendatu du, “ahulena den hizkuntza babesteko berdintasuna eta eskubideen parekidetasuna baititu helburu, bai eta askatasuna oinarri”. “Ez diogu inori ezer inposatuko ez eta ekidingo, administraritzan euskararen ezaguera eta erabilpena bultzatu bai ordea”, zehaztu du.\n“Egungo politika atzerakoiek, UPN zein PPrenak, sistema patriarkala zilegiztatzen jarraitzen dute, eta horrekin batera, pairatzen dugun krisi sistemikoak desberdintasunak areagotzen jarraitzen du”, nabarmendu dute.\nSektore publikoa defendatu du gaur goizean Maria Chivite PSNko hautagaiak. Alor publikoak murrizketak egin beharrean, alor hori “hobetzea” proposatu du, “batez ere berrikuntzaren ikuspuntutik”.


Azken gauzatxo bat • ZUZEU\nAzken gauzatxo bat –\nPixkat (oso) berandu nator. Baina banator. Azken gauzatxo bat kontatu nahi dizut 2021ari buruz. Urte gorabeheratsua izan da bai. Neurri eta mugei nahi ez genien tokia eskaini behar izan diegu eta bla bla bla. Nire kasuan 2021ak barreak, erronkak eta deskubrimentuak ere ekarri dizkit.\nDeskubrimentu horietako bati eskainiko dizkiot gaurko lerroak. Guztia apirilean hasi zen. Tabernak 20.00etan itxi behar ziren garai horietan. Badakizue, denak kirolari bihurtu ginen aro hori… Donostiako Alde Zaharrean poteatzen egon ondoren, Trinitate plazara joaten ginen saskibaloian, futbolean edo frontoian jolastera. Berriro 15 urte genituela sentitzen genuen. Errealitatea beste bat da. Astetik astera, ohiko bihurtu zen inguruko gazte ezagunak muletekin ikustea, errenka edo eskua bendatuta. Ez gara ginenak, ez. Nik ere muletadun izaten amaitu nuen. Futbolean “katakrak” bat entzun eta ligamentu kruzatua opari. Plan eta eskemak puskatu zizkidan lesio horrek. Izan ere, iristear zen ilusio eta urduritasunez itxarondako proiektua: “Emakumeak errepidera”.\nZer da hori? Esango didazu. Azalduko dizut. Errepide txirrindularitzako emakumeen komunitatea sendotzeko sortutako programa edo ekimen bat. Azken helburu bat zuen ekimenak: zikloturista egitea. Horretarako 3 hilabetetan zehar entrenamenduak eta beste antolatu zituzten.\nGogotsu nengoen. Eta triste. Lagunarteko partida tonto horrek ekarritako lesio tontoarekin dena beltz ikusten baitnuen. Eta halako batean hortxe jaso nuen fisioaren “Maialen, honetarako hoberena, bizikletari kaña ematea dena ondo errekuperatzeko”. Sorpresoitz. Ze poza.\nDagoeneko programako entrenamenduak hasita zeuden, 2-3 aste beranduago batu nintzen. Tolosako kiroldegian zen hitzordua. Iritsi eta lehen segunduan ia hunkitu egin nintzen. Zenbat jende, zenbat gurpil, zenbat irribarre, zenbat erreferente, zenbat ilusio eta zenbat konplizitate.\nLehen entrenamendu hartan, Azpirotzeko portura bidean jende mordoa ezagutu nuen. Denok aurretik bikotearekin, lehengusuarekin, osabarekin edo pare bat lagunekin irtetzeko joera genuen. Eta bat batean 25 emakumez osatutako grupeta horretan egoteak guztion aurpegiak motibazioz janzten zituen.\nEta iritsi zen eguna. Uztailak 11, Zikloturista eguna. 131 kilometro 3-4 portu. Mailota, kulota eta urduritasunak soinean (urduri jarri naiz momentua gogoratzen, pentsa), irteerara gerturatu ginen, “mesedez, batera ibilbide osoan zehar, ados?” bezelako esaldien artean.\nEntrenamenduak taldeka egiten genituen, lehen esan bezala 25 inguru elkartzen ginen sesio horietan. Kategoriaka entrenatzen baitzen. Zikloturistaren egunean ordea, 25 horiek beste 25ekin elkartu giren. 50 emakume inguru, grupeta baten parte, oihu eta txistu artean, elkarzaintzen, animatzen eta laguntzen. Uff…\nOrdurarte konturatu ez arren, ordurarte ondoan edukitako horiekin saretzea lortu zuen ekimenak. 2021a arraroa izango zen aspektu askotan. Zoragarria izan da ere horrelako esperientzia eta deskubrimentuak ekartzeagatik. Ligamentu kruzatuarena ez zen beharrezkoa…\nPixkat (oso) berandu nator. Baina etorri naiz.\nemakumeak, esperientzia, kirolari, zikloturista


Gelak fabrikatzean sortutako hondakinak autoen garbiketarako.\nGelak fabrikatzean sortutako hondakinak ibilgailuen garbiketarako.\nGelak formulazio erdisolidoak dira eta agente gelifikante aproposen laguntzarekin eratzen dira.\nKataluniako instalazio batean, gel-en fabrikazio prozesuak hondakin-efluente batzuk sortzen zituen eta hauek kudeatzaileari bidali baino lehen, lurrunketaren bidez kontzentratzen ziren. Efluentearen kontzentrazio prozesua instalazio osoaren energia kontsumoaren %15aren erantzule zen.\nGel-en ekoizleak, efluenteak beste industria edota zerbitzuetan erabiltzeko aukerak aztertu nahi zituen energia kontsumoa murrizteko eta aldi berean, bere ingurumenarekiko irudia hobetzeko.\nProiektuaren helburua efluentea kontsumitzeko gai izango ziren industria edo zerbitzu prozesuak identifikatzea izan zen, efluenteari bigarren erabilera bat emateko eta lurrunketa prozesuaren eta kontzentratuaren kudeaketa gastuak ekidin ahal izateko.\nEfluentearen aplikazio posibleak.\nEgindako lanari esker efluentea erabiltzeko bi aukera identifikatu ziren:\nKamioien, autobusen eta industria ibilgailuen garbiketa. Mota honetako ibilgailuen garbiketa bi faseetan banatzen da:\nEfluentea, aurregarbiketarako erabiltzen zen ohiko produktuaren ordezkoa izan zitekeela ondorioztatu zen eta Bartzelona inguruan hori egin zitekeen 40 enpresa baino gehiago identifikatu ziren.\nKotxeen garbiketa.Aurreko kasuan bezala, efluentea aurregarbiketa faserako aproposa zela ikusi zen.\nEfluentea aurregarbiketa prozesuan erabili zezaketen enpresa guztiek hurrengo baldintzak betetzen zituzten:\nAurregarbiketan efluentea erabili zezaketen xaboiak ordezkatzeko.\nUrarentzako zirkuito itxiak zituzten.\nProiektuaren baitan, arrakasta izan zuen froga pilotu bat egin zen: 25 litro efluente erabili ziren kamioien garbiketa prozesuan.\nUrtero era askotariko milaka lastaira baztertzen dira, eta gehienak zabortegietan […]\nBeira zuntzen hondakinen balorizazioa industrian.\nUrtero Europar Batsuneko zabortegietan 150.000 tona beira-zuntz hondakin botatzen direla […]